text:
Ningkatna karageman basa katut kamekaran atikan multibasa bisa milu ngamumule karageman budaya di pakumbuhan internasional, sarta bisa nyip¬takeun toleransi. Basa teh lain bae alat komunikasi tapi deuih alat ekspresi budaya jeung identitas. Teu salah mun aya nu nyebut yen basa teh banda kamanusaan nu pangmahalna. Ngan hanjakal gampang pisan rengatna.
Tumali ka dinya, mieling Poe Basa Indung kudu terus dilaksanakeun, najan kamelang kana musnahna basa indung teh geus disoarakeun ti beh ditu mula. Hanas eta geus jadi repetisi, teu jadi masalah. Tetep kudu terus digedurkeun, sugan aya sasieureun sabeunyeureunana keur ma¬sarakat.
Alusna acara mieling Poe Basa Indung teh lain ngan dina bulan Pebruari, tapi sapanjang taun. Atuh nu mielingna alusna mah lain ukur pakumpulan kabasaan, paguron luhur atawa lembaga pamarentahan, tapi deuih rupaning komunitas leutik nu bacacar di masarakat.
Ungkara "basa teh ciciren bangsa, leungit basana leungit bangsana", lain bae kudu dipikawarioh ku budayawan tapi deuih kudu dienyakeun tur kaharti ku sakumna masarakat. Ulah aya anggapan yen eta teh klise. Sabalikna, kudu terus dijeroan, kudu terus disoarakeun. Nu dipalar masarakat beuki engeuh yen enya basa indung ten perlu dimumule tur aya mangpaatna.
Tan, lebah mangpaatna sok pagedrug jeung basa nasional atawa basa intemasional. Diaduhareupkeun kitu mah basa indung teh siga nu teu walakaya, komo mun aya nu nyebutkeun yen neangan gawe man teu ditanya bisa henteuna nyarita ku basa indung, iwal ti mun rek jadi guru basa daerah.
Tumali kana perkara basa indung, sawala PSS (Pusat Studi Sunda) bulan Pebruari 2009 ngondang tilu panyatur: Etti R.S., pupuhu PPSS (Paguyuban Panglawungan Sastra Sunda); Mira Genagey, pupuhu Yayasan Indonesia Masa Depan jeung Asep Ruchimat, guru SMP Pasundan. Hanjakal Etty teu bisa hadir lantaran aya halangan.
Cek Asep, aya opat hal penting dina pangajaran basa ten, boh basa nasional boh basa indung: maca, ngadengekeun, nulis jeung ngomong. Eta we heula. Ulah loba teuing tiori.
Guru basa Sunda kudu parigel nepikeun pangajaran basa Sunda, kudu pikaresepeun, pikabitaeun barudak. Ulah matak pikalieureun.
Asep sorangan sok ngaheulakeun naon nu matak pikare¬sepeun barudak, najan aya anggapan rada mengpar tina kurikulum. Upamana, barudak resep kana dongeng, der diajak ngaguar dongeng.
Tetela, barudak teh rancage. Bisa ngadongeng! Ti dinya ge geus bisa diajen kumaha nyaritana, ngaregepkeunana, jste. Piraku teu napak saeutik-saeutik acan.
Komo ayeuna mah basa Sunda teh geus jadi muatan lokal wajib ti taun ajaran 2007/2008 (tadina man ngan ukur muatan lokal, teu diwajibkeun). Ari murid sakola, ti SD nepi ka SMA, di Jawa Barat aya kana dalapan jutana.
Hal sejen nu jadi kahengker tur mindeng jadi bangbaluh kana lumangsungna pangajaran basa Sunda teh jumlah guru basa Sunda nu enya-enya weruh kana basa Sunda kacida kurangna dibanding jeung lobana sakola.
Asep nyontokeun yen di sakolana, tina opat guru basa Sunda nu aya, ngan saurang nu boga kasang tukang pangajaran basa Sunda. Kacipta gupuy gapayna nyiar guru basa Sunda.
Lian ti eta, sikep guru-guru sejen can nembongkeun kareueus kana basa Sunda, najan maranehna teh pituin urang Sunda. Ana sakalieun ngobrol jeung mu¬rid, najan papada urang Sunda, teu weleh mamalayuan bae.
Halangan sejenna nyaeta mindengna gunta ganti kurikulum. Kurikulum KBK taun 2004 geus diganti ku KTSP taun 2006. Pikeun guru mah sok jadi matak pugag ngajarkeun basa Sunda teh.
Aya nu nanya, naon pentingna ngajarkeun basa Sunda ka barudak? Cek Asep, aya opat mangpaat. Kahiji, ngawujudkeun karageman budaya. Hartina, barudak dibere kaweruh ngeunaan budaya sejen nu jadi dadasar kahirupan sapopoe. Di dieu pentingna aya kasadaran yen kaayaan multikultural teh kudu diaku. Hirup teh.ulah kurung batokeun. Kadua, miara identitas etnis. Barudak diarajak neuleuman babasan yen "ilang basa ilang bangsa". Katilu, geusan adaptabilitas sosial. Kaopatna, sacara psikologis ngawewegan rasa aman ka barudak.
Pamustunganana Asep boga pamadegan yen basa Sunda teh ulah dipikahariwang teuing. Loba keneh ieuh panyatuma, pon kitu deui nu saladar kana pentingna basa indung. Atuh kapan usaha sangkan basa Sunda tetep langgeng teh geus dimimitian ku sikep politik ti pamarentah ku ayana perda tur kaputusan gubernur.
Mira Gnagey ngaguar pangalaman kulawargana nu sapopoena nyarita kalawan dwibasa
atawa bilingual: Indonesia jeung Inggris. Kapan carogena teh urang Amerika. Barudakna, najan hirup di Bandung, leuwih loba make basa Inggris.
Cek Mira, kuduna mah nu diheulakeun teh basa indung, tapi behna mah bet basa bapana. Aya hal hu jadi ganjelan pedah eta barudak mindeng disebut ku balarea dina tangtungan siga urang asing tapi ngomong ku basa Sunda.
Najan kitu, Mira ge sadar yen basa indung ten kudu dimumule. Lebar temen mun basa indung ilang. Leungit basa indung ten hartina leungit salah sahiji kabeungharan dunya.
Kungsi sababaraha taun Mira nganjrek di Amerika, terus mulang deui ka Bandung. Harita, cenah, nguniang kasadar yen dirina mulang ka sarakan, tur identitas diri teh perlu dimumule. Ari salah sahiji jalanna nya basa indung tea.
Mun ngobrol jeung tamu atawa sepuhna mah Mira ge salawasna make basa Sunda. Ku sakitu ge tayohna aya stimulasi ka barudakna sangkan bisa basa Sunda. Da geuning mindeng aya pertanyaan ti barudakna, upamana nanyakeun harti kecap geuning atawa matak ge.
Pangalaman model kitu lain bae karandapan ku Mira, tapi deuih ku pasangan sejen nu nyaritana di imah bilingual, utamana nu carogena nu urang asing. Rada beda jeung pangalaman nu kulawarga nu pihak awewena urang asing. Dina contoh nu disebutkeun pandeuri mah basa indung bangun nu leuwih dominan pikeun nu mukim di Tatar Sunda.
Sigana hal model kieu ten lain bae sikep nu jadi kolot tapi deuih sikep lingkungan nu pangaruhna lumayan gede.
Ceuk Mira, nu penting mah aya kasadaran heula yen basa indung teh perlu dimumule. Barudak bakal nuturkeun. Jaga mun barudakna geus dewasa, tangtu bakal jadi duta nu ngawakilan selerna dina pergaulan intemasional.
Dimuat dina Majalah Basa Sunda Cupumanik No 68 Maret 2009.


c: text/html

text:
The Rose of Versailles
Citakan:Manga The Rose of Versailles (ベルサイユのばら Berusaiyu no bara) mangrupakeun hiji manga beunang Riyoko Ikeda nu kahiji medal dina taun 1973. Manga ieu miboga latar dina ahir abad ka-18 nalika awal révolusi Perancis. Inohong utama ti komik ieu nya éta putri bangsawan Oscar Francois de Jarjayes nu ti basa leutikna diajar ku bapana ku cara militér. Tugas ti Oscar nya éta ngalindungan Ratu Antoinette.
Tumbu kaluar[édit | sunting sumber]
- (Basa Jepang) Loka resmi Riyoko Ikeda
- (it) Riyoko Ikeda Fan Site
- (en) Lady Oscar (The Rose of Versailles judul luar nagri)

robotstxt: allowed

filter: keep


text:
Wétan Tengah
Wétan Tengah mangrupakeun hiji daérah nu pulitisna jeung budayana mah mangrupakeun bagian ti buana Asia, atawa Afrika-Eurasia. Puseur ti daérah ieu nya étaq daratan di antara Laut Tengah jeung Teluk Pérsia sarta daérah nu manjang ti Anatolia, Jazirah Arab, jeung Samenanjung Sinai. Kadang disebutkan ogé aréa éta ngawengku daérah ti Afrika Kalér di beulah kulon nepi ka Pakistan di beulah wétan jeung Kaukasus jeung/atawa Asia Tengah di beulah kalér.
Wates[édit | sunting sumber]
Istilah 'Wétan Tengah' ngarah ka daérah budaya, jadi teu miboga wates katangtu. Définisi nu umum dipaké nya éta daérah nu diwangun ti: Bahrain, Siprus, Mesir, Turki, Iran (Pérsia), Irak, Paléstina, Yordania, Kuwait, Libanon, Oman, Qatar, Arab Saudi, Suriah, Uni Émirat Arab, jeung Yaman.
Umumna nu disebut Wétan Tengah harpiah mangrupakeun daérah-daérah nagara ieu:
Lalu negara-negara Afrika Utara juga diikutsertakan:
Nagara-nagara ieu kadang ogé dipilukeun:
Tempo ogé[édit | sunting sumber]
- Wétan Deukeut
- Wétan Jauh
- Timor Tengah Kalér, kabupatén di Indonésia
- Timor Tengah Kidul, kabupatén di Indonesia


text:
Ku (kana)
く, dina hiragana, atawa ク dina katakana, sarta ku dina Romaji dumasar kana romanisasi Hepburn (IPA: /ku/), salah sahiji kana kana Basa Jepang, nu ngagambarkeun hiji mora.
Karakter ieu, saperti dina karaker sejen baris kadua, bisa ditambahan ku dakuten. Robahna ieu simbol jadi ぐ dina hiragana, グ dina katakana, jeung gu dina Romaji. Tambahan dakuten oge ngarobah sora dina ieu suku kata diucapkeun ku /gu/.
Oge jadi catetan yen saperti kana-u sejen, sora 'u' dibacana rada ngirung, cara ngucapkeunna teu pati jelas, sora kana leuwih deukeut kana 'k' (atawa lamun make dakuten 'g').


text:
Dalem Boncél
Posted by bujanggamanik dina Désémber 30, 2007
Ngendék welasan taun ………
Hiji poé ka lembur Kandangwesi aya hiji padagang bangkelan padagang barang-barang kolontong ngider ka lembur-lembur, ngadon mondok di imah Pa Boncél, lantaran kapeutingan.
Peutingna méméh saré, éta sémah jeung Pa Boncél ngarobrol. Omongna, dina ngiderkeun barang-barang, réa pisan tempat-tempat nu geus kapapay. Caringin ogé kungsi didatangan. Pokna, “Basa kuring dagang ngider ka Caringin, kabeneran di dinya keur aya raraméan ngistrénan dalem anyar. Ramé pisan. Teu kungsi satengah poé, barang-barang kuring geus payu kabéh. Padahal hargana ku kuring ditaékkeun dua kali lipet, malah aya nu tilu kali lipet.”
“Wah, untung pisan!” ceuk Pa Boncél unggut-unggutan.
“Kitu padagang mah mun keur untung téh,” omongna, “Tapi mun keur sial saperti ayeuna, keur dahar ogé méh-méhan heunteu aya.”
Jempling sakeudeung.
“Untung jeung sial téh geus suratan nasib, nya Pa.”
“Bener,” ceuk Pa Boncél.
“Saperti dalem nu anyar di Caringin téa, Pa. ceuk béja, anjeunna lain turunan ménak. Anjeunna jelema biasa baé. Asalna ti dieu ti Priangan. Jenenganana ogé heunteu saé saperti dalem-dalem nu séjén, ngan …. Boncél!”
“Saha jenenganana, Nak?” ceuk Pa Boncél kagét.
“Boncél, Pa. Dalem Boncél.”
“Boncél?” Ma Boncél nu keur nyeupah, milu kagét. Diukna pindah ngadeukeutan sémahna, pokna, “Anak kami nu leungit ogé, ngaranna Boncél.” Ti dinya ka sémahna Pa Boncél nyaritakeun perkara anakna nu leungit téa.
“Kumaha awakna Dalem Boncél téh, Nak?” ceuk Ma Boncél.
“Jangkung rada kuru, Ma.”
“Rada hideung.”
“Meureun katingal, aya naon dina pipina?”
“Mun teu salah ningal, dina pipina nu katuhu aya tanda hideung.”
“Bener! Bener! Manéhna anak kami Si Boncél!” ceuk Ma Boncél bari pék nyarandé kana bilik.
“Alhamdulillah, geuning diijabah cita-cita anaking téh,” ceuk Pa Boncél méh teu kadéngé.
“Si Ujang geus jadi jelema. Pohara bagjana nu jadi indung,” ceuk Ma Boncél bari nadahkeun leungeuna.
“Tapi … teu bisa jadi Dalem Boncél téh anak Ema jeung Bapa,” ceuk Ki Sémah, “Sabab nu jadi dalem téh kudu jelema anu pinter maca jeung nulis. Sedengkeun Ujang Boncél anak Ema jeung Bapa, kapan heunteu sakola.”
“Bener kitu. Tapi … teuing, nya; Bapa yakin pisan Dalem Boncél téh anak kami, Nak!” ceuk Pa Boncél.
“Enya,” ceuk Ma Boncél.”Ema apal pisan, Si Océn téh awakna jangkung kuru, kulitna semu hideung jeung dina pipina nu katuhu aya tanda hideung. Kitu, nu katingal ku anak ogé, lin?”
“Bener, Ma. Tapi. Naha anjeunna heunteu énggal mapagkeun Ema jeung Bapa ka dieu?” ceuk Ki Sémah téh.
“Meureun riweuheun kénéh ku réa pagawéan atawa meureun nyangka Ema Jeung Bapa geus teu araya di kieuna,” ceuk Pa Boncél.
“Ku lantaran kitu, alusna mah urang baé nu kaditu, Pa!” ceuk Ma Boncél.
“Caringin jauh pisan ti dieu téh, Ema jeung Bapa moal karuat di jalanna,” ceuk Ki Sémah, tuluy dicaritakeun kumaha jauh jeung susahna perjalanan ka ditu.
“Tapi urang rék indit ogé ka ditu, nya Pa?” ceuk Ma Boncél, “Ema geus sono pisan ka si Boncél. Maot di perjalanan ogé, teu panasaran. Iraha urang indit, Pa?”
“Ulah, Ma. Ema moal kuat. Keun engké mun kuring ka Caringin deui, ku kuring baris dicaritakeun ka anjeunna yén Ema jeung Bapa araya kénéh di kieuna, jeung pohara nganti-ngantina kasumpingan anjeunna,” ceuk Ki Sémah.
“Heunteu, Nak. Ema jeung Bapa kudu indit ka ditu. Ema geus teu tahan deui, hayang neuteup beungeut Si Océn sakali deui, saméméh Ema ninggalkeun ieu dunya nu fana. Isukan urang indit, nya Pa!”
Pa Boncél cicing baé. Atina bingung. Indit susah, heunteu indit … karunya ka Ma Boncél. Sakumaha teuing hanjakal manéhna, mun Ma Boncél maot saméméh kahayangna pikeun papanggih jeung anakna laksana. Saenyana manéhna sorangan ogé memang kacida sonona. Sanggeus dibeuweung diutahkaun dipikir enya-enya, ahirna diputuskeun pikeun indit. Ma Boncél bungaheun pisan.
Sanggeus Ki Sémah terang yén Ma jeung Pa Boncél maksa rék arindit, tuluy ku manéhna diterangkeun ka mana nujuna jeung jalan mana nu ku maranéhna kudu disorang.
Geus peuting pisan, kakara maranéhna sararé.(Hanca)
(Tina Dalem Boncél, Karya Ki Umbara)


text:
Téko
Téko nya éta wadah cai anu bisa dijingjing ka mamana.[1] Asalna tina basa Cina.Téko osok dipaké paranti nganteuran cai nginum biasana cai entéh, nganteuran ka jalma-jalma anu eukeur gawé di sawah atawa kebon jst. [2] Téko biasana aya gagang paranti panyepenganana pikeun dijingjing. [2] Lamun téko tina bahan seéng dijerona osok dilapisan email.[2]
Rupa-rupa téko[édit | sunting sumber]
Dumasar kana bahan anu dipakéna:
- Téko sééng [1]
- Téko kaléng [1]
- Téko tembaga [1]
- Téko alumunium [3]
- Téko taneuh liat, téko ieu alusna dipaké jinis téh Oolong. [4]
- Téko stainless stell [4]
- Téko kuningan [4]
- Téko keramik, téko jinis ieu alusna dipaké téh héjo ku sabab téko keramik leuwih téréh ngaluarkeun suhu panas dina jero téko.[4]
- Téko gelas.[4]
Cara ngaleungitkeun kokotor dina téko[édit | sunting sumber]
Téko ilaharna sok dipaké wadah cai entéh, lila kalilaan téko téh sok jadi kotor alatan urut entéh anu napel warnana.[5] Cara ngaleungitkeun kokotor dina téko nya éta ku cara téko téh digosok ku lebu, asupkeun éta lebu kana jero téko tuluy béré cai nepi ka pinuh sanggeus kitu antepkeun salila sapeuting.[5] Salain ku lebu bisa ku kulit jeruk nipis. Carana asupkeun beulahan kulit jeruk nipis kana jero téko tuluy digolakeun, sanggeus kitu pareuman éta kompor antepkeun salila sajam.[6] Piceun caina tuluy bersihkeun bagian jero téko.[6]
catetan[édit | sunting sumber]
- ↑ a b c d Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c Rosidi,Ajip Spk. 2000.Ensiklopedi Sunda, Alam, Manusa, dan Budaya termasuk Budaya Cirebon dan Betawi. Jakarta:Pustaka Jaya.
- ↑ Hadi,Makin.(1991).Peperenian (Kandaga, Unak-anik, Rusiah Basa Sunda).Bandung: Geger Sunten.
- ↑ a b c d e Koleksi Teko Tehku (Dicutat tanggal 20 Oktober 2011)
- ↑ a b Menghilangkan Noda Teh pada Teko (Dicutat tanggal 20 Oktober 2011)
- ↑ a b 16 manfaat kulit lemon (Dicutat tanggal 20 Oktober 2011)


text:
lagu nasional wajib belajar, any, lagu reef, all of me, jockie saputra, jonathan davis, maggy z, jaipong dangdut/index.php, mp3 jaanam, ben bai, da, legend return of the condor heroes, ketika kau menyapa, kalo cinta ngomong donk, journey to the west, lagu naluya, latif khan, cinta pramuria trio ambisi, jola joli, oda kazumasa, kamu selingkuh, jonas brothers acoustic version, bawa aku, jerock, mika tambayong-nada cinta, koesplus lagu lawas bunga ditepi jalan, hero maria cerey mp3, cinta mu cintaku, jusyin bieber one time, barat versi batak, kumpuulan lagu rosa, minus one-edcoustic, h, mark masri, hu ge wu yun ran, ', kanye west ft kattie perry, aaron kwok i love you so much, nawal zoghby, rainbow connection, yen michelle hsieh, lilin lilin kecil lingua, bimbingan tiwalah muamar, dangerousely in love, manuk dadali anak anak sunda, a l, ha ta, instrument pantomim, asa asa, instrumental sajojo
Lirik lagu lagu nasional wajib belajar lyric populer terbaru lagu nasional wajib belajar teks lagu lagu nasional wajib belajar koleksi lirik lagu lagu nasional wajib belajar terbaru kumpulan lirik lagu lagu nasional wajib belajar


text:
Judul :Lembur Singkur
Pengarang : Abdullah Mustappa
Penerbit : Giri Mukti
Kandel buku : 60 kaca
Hak cipta : All Right Reserved
Rarancang judul : Deddy Dubandi
Taun medal : - Citakan ka-1 mitra kencana 1979
- Citakan ka-2 kalawan panganter ti Hawe Setiawan sya’ban 1422/Oktober 2001
Nomor : 068/KBU-G/2001
Ringkesan carita:
Lembur singkur, lalakon kapeurih jeung kasedih, jaman pasisian Tatar Sunda ririwehan alatan mahabuna gorombolan. Kulawarga paburantak, nu jadi bapa indit ka gunung ninggalkeun pamajikan. Tokoh kuring, hiji budak lalaki anu ditinggalkeun ka gunung ku bapana, kudu ngalaman nyaksian indung katut dua lanceukna milu kabarérang, waktu lembur singkur dilemahirengkeun ku gorombolan. Sabab, kitu ceuk anggapan tentara, peristiwa dijoragna éta lembur téh aya patalina jeung bapana téa.
Ieu novel mangrupa huiji carita anu pikasediheun jeung pikahawatireun. Nyaritakeun hiji budak anu ngabogaan 2 lanceuk hirup ngan duaan jeung indungna di imahna di hiji desa anu jauh ku raramean kota. lantaran 2 lanceukna mondok di lebak ngamankeun diri tina gorombolan tapi manehna ngan duaan di imahna lantaran indungna nolak di ajak mondok ka lebak. Ieu budak teu nyaho pisan kana saha nu jadi bapana. Lantaran ti leuleutik kulawargana geus di tinggalkeun ku bapana nu jadi gorombolan DI di leuweung. Dina hiji peuting bapana datang ka imahna bari susulumputan, tapi manehna teu nyahoeun yén nu datang téh bapana, jeung ngan saukur semet renyem-renyem ningali anu datang éta.
Hiji waktu manehna jeung indungna indit ka sawah. Indungna mawa bekel loba tuluy kusabab indungna nu di sebut ema téh ninggali aya pamariksaan ku gorombolan manehna reuwas jeung para gorombolan curiga ka si ema. Jeung kusabab para tantara nyaho yén suami ema ngilu jadi gorombolan di sangka yén bapa téh jadi mata-mata. Si ema di pariksa jeung di bawa ka markas para gorombolan. Gorombolan nahan ema neupika peutingna, jeung eta budak ngan bisa nungguan di luar. Teu lila salasahiji lanceukna datang ka markas eta, tuluy mawa balik eta budak. Eta budak téh loba rasa prihatin jeung hawatir ka emana, naha ema lila di markas tantara eta. Isukna ema di pulangkeun ka imah.
Geus lila tina kajadian éta, gorombolan nyerang ka desa éta. Loba tetmbakan wuwuh rame. Loba jelema nu nyumput dina lombang. Kaayaan des acing paburantak teu tenang. Hiji waktu ema di teangan ku OKD (Organisasi Keamanan Desa), ku sabab di curigai yén suami ema sok datang susulumputan ke imahna. Tuluy ema di bawa ka kantor OKD nepi ka mengpirang-pirang poé. Budakna di pihapekeun ka salasahiji anggota OKD. Geus lila aya di kantor OKD ema di kaluarkeun.
Sanggeus kajadian eta, sanggeus desa jadi aman aya kabar yén nurutkeun rencana poé éta rek aya sababaraha pasukan ti leuweyng nyaeta nu jadi bapa nu biluk ka gunung bakan tarurun balik ka lemburna kaasup nu jadi bapa. Ema jeung budak téh bungah pisan jeung si budak geus lila hanyang apal kana nu jadi bapa. Tapi geus lila ema neangan nanya kaditu-kadieu, ngan aya hiji kabar yén nu jadi bapa téh tatu tur parna (maot).
Dina carita eta, boga kaleuwihan nyaeta nyaritakeun carita anu nyayat kana ati jeung ngagambarkeun kaayaan baheula nu karandapan ku masarakat pilemburan di tatar sunda anu tragis jeung pikawatireun. Méré pelajaran jang barudak ngora anu ayeuna hirup di tatar sunda yén kahirupan baheula téh bener-bener pikasediheun jeung pinuh ku derita, teu siga jaman ayeuna. Jeung eta kajadian the mangrupa kajadian anu bisa waé nini-aki urang ngalaman kaayaan éta.
Tapi dina aya kaleuwihanana, aya ogé kakurangannana, nyaeta carita ieu teu nyebutken saha ari ngaran nu jadi budak lalaki anu jadi tokoh utama dina ieu carita, jeung teu dicaritakeun naon sababna 2 lanceukna heunteu sare di imahna.


text:
Mimpi Malam Jum'at
Orang Jawa : "Mas abdi wengi ngimpen
Orang Sunda : "ngimpen naon mas?"
Orang Jawa : "Ngimpen bobo jeung nu geulis."
Orang Sunda : "Kumaha dina jero impenannana?"
Orang Jawa : "Pokona endah pisan ngan pas abdi gugah nu geulis teh hento aya, pan abdi teh kesel ah abdi teh bobo deui we."
Orang Jawa : "Eh ngimpen deui."
Orang Sunda : "Bari kerung, ngimpen naon deui mas?"
Orang Jawa : "Ngimpen gaduh acis seueur pisan. Pas abdi gugah dicabakan dina pesak calana, acisna hento aya ah abdi teh kesel bobo deui we."
Orang Jawa : "Eh abdi ngimpen deui"
Orang Sunda : "Ngimpen naon deui mas?"
Orang Jawa : "Ngimpen ee"
Orang Sunda : "Kumaha tah?"
Orang Jawa : "Pas abdi gugah, dicabak teh aya ee teh. Hahahahahahaha...."


text:
Buncis
Buncis / Phaseolus Vulgaris kaasup kana kelas kacang-kacangan (papilionaceae)[1] nya éta sarupaning kacang papanan, cangkangna kandel jeung sikina leutik, ari panjangna saramo gépeng eusina aya tilu atawa lima siki[2].
Sok disebut ogé kacang buncis atawa cis buncis[2]. Buncis dialana keur ngora kénéh, sabab lamun diantep nepi ka kolot cangkangna sok liat, ari diasakanana diangeun katut cangkangna sabab rangu[2].
Catetan[édit | sunting sumber]
- ↑ Rosidi, Ajip, spk.(2000) Ensiklopedi Sunda: Alam, Manusia dan Budaya. Jakarta: Pustaka Jaya
- ↑ a b c Danadibrata,R.A. (2006) Kamus Basa Sunda. Bandung:Kiblat Buku Utama, kaca 113


text:
Wikipédia
Wikipédia nyaéta énsiklopédi nu dijieun migunakeun software wiki, nu hartina singsaha waé bisa ngarobah atawa ngeusian artikel énsiklopédina. Wikipédia disusun dina rupa-rupa basa. Wikipédia sipatna nembrak. Geus loba nu nulis Wikipédia, sarta singsaha waé dihaturan ilubiung.
Proyék ieu dimimitian 15 Januari 2001, nu mangrupa divisi nirlaba ti Yayasan Wikimédia. Mun sadaya basa digabungkeun, kiwari geus leuwih ti sayuta artikel, nu ampir satengahna dina basa Inggris.
Wikipédia basa Sunda munggaran dilalanyahan bulan Maret 2004, kalawan tujuan sangkan basa Sunda bisa ngungkulan kamajuan jaman, ngigelan jaman. Mudah-mudahan mangpaat pikeun urang Sunda, sarta masarakat umumna.


text:
Pajangjian Jeddah
Pajangjian Jeddah nyaéta ngaran ti 3 pajangjian nu béda, nu mana ngaranna dumasar kana kota di Saudi Arabia, Jeddah.
Daptar eusi
1927[édit | sunting sumber]
Pajangjian Jeddah 1927, ditandatanganan dina 20 Méi 1927, antawis Raja Abdul Aziz jeung Britania Raya, ngakuan kadaulata Raja Abdul Aziz bin Saud kana Karajaan Hijaz jeung Najd; wewengkonna teras dihijikeun kana Karajaan Saudi Arabia dina 1932. Salaku balesanna, Raja Abdul Aziz narik pasukanna tina narajang Protéktorat Britania.
1974[édit | sunting sumber]
Pajangjian Jeddah 1974 nyaéta pajangjian antawis Saudi Arabia jeung Uni Émirat Arab.[1] Pajangjian ieu dijieun pikeun ngaréngsékeun Papaséaan wates Saudi Arabia – Uni Émirat Arab. Saudi Arabia ngasahkeun pajangjian ieu dina 1993, tapi Uni Émirat Arab tacan ngasahkeunnana.[rujukan?] Validitas légal pajangjian ieu dipertaroskeun, sabab Qatar teu dimilukeun dina parundingan, sarta pamukiman nu diajukeun mangaruhan wates Qatar. Tapi, Qatar geus mibanda pasatujuan lian ngeunaan watesna jeung Saudi Arabia dina Désémber 1965.
2000[édit | sunting sumber]
Pajangjian Jeddah 2000 ngomongkeun papaséaan wates antawis Saudi Arabia jeung Yaman nu bisa dipaluruh balik ka klaim wates Saudi dina 1934.[2]
Rujukan[édit | sunting sumber]
- ↑ SAUDI ARABIA and UNITED ARAB EMIRATES Agreement on the delimitation of boundaries dated 21 August 1974, PBB. Diaksés 4 April 2012.
- ↑ The Treaty of Jeddah, 2000, Al-Bab.com, June 22, 2000. Accessed February 9, 2010.


text:
بِسْــــــــــــــــمِ اﷲِالرَّحْمَنِ اارَّحِيم
Kakawihan Barudak Lembur
ORAY-ORAYAN
Oray-orayan,
luar leor mapay sawah Entong ka sawah,
parena keur sedeng beukah Mending ka leuwi,
di leuwi loba nu mandi Saha anu mandi,
anu mandina pandeuri
AYANG-AYANGGUNG
Ayang-ayang gung Gung goongna rame
Menak ki Mastanu Nu jadi wadana Naha maneh kitu
Tukang olo-olo
Loba anu giruk Ruket jeung kompeni
Niat jadi pangkat
Katon kagorengan
Ngantos Kangjeng Dalem
Lempa lempi lempong
Ngadu pipi jeung nu ompong
Jalan ka Batawi ngemplong
CINGCANGKELING
Cingcangkeling
Manuk cingkleung cindeten
Plos ka kolong
Bapa Satar buleneng
EUNDEUK-EUNDEUK CANG
Eundeuk-eundeu cang lagoni
Meunang peucang sahiji
Leupas deui ku Nini
Beunang deui ku Aki
JALEULEU
Jaleuleu ja tujaeman gog
Seureuh leuweung bay Jambe kolot bug
Ucing katinggang songsong Ngek ngek!
KALONGKING
Kalongking-kalongking
Bapa sia hudang ngising
Dibura ku madu kucing
Madu kucing meunang maling
Kalongking-kalongking
Bapa sia utah ngising
Beak samak beak samping
Teu cageur waktu sapeuting
BANGBANG KALIMA GOBANG
Bang kalima-lima gobang bang
Bangkong di tengah sawah wah
Wahey tukang bajigur gur
Guru sakola desa sa
Saban poe ngajar jar
Jarum paranti ngaput put
Puteri nu gareulis lis
Lisung kadua halu lu
Luhur kapal udara ra
Ragrag di Jakarta ta
Taun tujuh hiji ji
Haji tas ti Mekah kah
Kahar dua rebu bu
Buah meunang ngala la
Lauk meunang nyobek bek
Beker meunang muter-ter
Terus ka Cipaten pen
Pena gagang kalam lam
Lampu eujeung damar mar
Mari kueh hoho ho
Hotel pamandanga ngan
Nganteur anu kawin win
Winta dagang oncom com
Comel kanu gelo lo
Lodong kosong ngentrung tung
Tunggir hayam bikang kang
Kangkung meunang meuli li
Lili lewungit konci ci
Ciak anak hayam!
PUNTEN
Punten mangga Ari ga,
gatot kaca Ari ca,
cau ambon Ari bon,
bonteng asak Ari sak,
sakit perut Ari rut,
rujak asem Ari sem
sempal-sempil Ari pil,
pilem rame Ari me,
meja makan Ari kan,
kantong kosong Ari song,
songsong lampu Ari pu,
puak-paok Ari wok,
wok candewok
OLE-OLE OGONG
Ole-ole ogong
Melak cabe di Tarogong
Dihakan ku embe ompong
Diteang kari sapotong Au-au eheng
Beuleum cau tutung geheng
Embe-embe domba Anak sapi tutunggalan
TOKECANG
Tokecang-tokecang Balagendil tosblong
Angeun kacang-angeun kacang Sapendil kosong
TRANG-TRANG KOLENTRANG
Trang-trang kolentrang
Si Londok paeh nundutan
Tikusruk kana durukan
Mesat gobang kabuyutan
Definisi Rapat
Rapat nya eta gempungan pertemuan anggota ti hiji organisasi/ pausahaan
Jeung pegawena pikeun ngabahas hal-hal nu aya patalina jeung
kapentingan organisasi/ kantor/ pausahaan.
Patugas-patugas pikeun ngarojong jalanna rapat sangkan produktif nya
eta:
Panjaga Waktu.
Saluyu jeung ngaranna, panjaga waktu mastikeun yen rapat lumangsung
saluyu jeung durasi nu geus ditangtukeun. Lamun rapat dianggap ngayayay alias
ngaleuwihi waktu jeung bahasan na teu maju saluyu jeung durasi nu geus
ditangtukeun di agenda. Bakal aya rapat tambahan pikeun ngabahas deui nu
dihadiran ku kabeh pamilon atawa cekap ku sabaraha wakil nu nyumponan kuota
pamilon dina rapat. Satuluyna rapat sacara umum/ terbuka atawa disumpingan
atawa sacara off line. (tertutup).
1.Juru konci/pamimpin rapat
Peran Juru Konci nya eta pikeun mastikeun yen sakabeh pamilon rapat
milu aub pikeun mastikeun sakabeh
pamilon rapat meunang kasempetan nepikeun sawangan jeung pamadegannna ngeunaan
hijihal/ hal nu keur dipadudengkeun, atawa mere tanggepan ka sawangan jeung
pamadegan nu ditepikeun ku pamilon nu sejen.
2.Girang serat/notulen
Pancenna nya eta nyatet/ nuliskeun ide-ide nu dibahas dina rapat,
kaasup nyatetkeun unggal kaputusan jeung tindak lanjutna, fungsina pikeun
mantau hal naon wae jeung tindak lanjut ti rapat kana kaputusan nu geus di
cokot.
3.Panumbu catur/moderator
Pancen moderator nya eta pikeun meunang ide, komentar, atawa kabar nu
aya patalina jeung topik rapat tapi aya nu diluar tema. Hal-hal nu aya diluar
topik rapat bisa mawa rapat kaluar ti tma jadi moderator perlu pikeun rapat
sangkan saluyu rapat bisa lumangsung saluyu jeung tema. Mastikeun rapat sajalan
jeung ka arah.
4.Notulen Rapat
Notulen rapat eusina informasi ngeunaan diskusi nu dilakukeun salila
rapat jeung kaputusan nu dicokot pamilon. Notulen rapat eusina komitmen,
lengkah, jeung tindak lanjut nu dilakukeun. Saeutikna, notulen rapat kedah
ngawengku informasi ngeunaan saha wae, naon, iraha, kumaha, jeung kunaon. Panulis saena catatan-catatan anu ditulis
samemeh rapat dibubarkan untuk memastikan point-point penting sudah tercatat
5.pamilon/anggota
mere komentar, tanggapan jeung saran.
Istilah wanci
Janari gede ( pagi buta, sekitar pukul 01.00 – 03.00 malam )
Janari leutik ( pagi menjelang subuh, sekitar pukul 3.30 – 04.30 pagi )
Balebat ( waktu terbit fajar, sekitar pukul 04.30 pagi )
Carangcang tihang ( sudah lewat fajar / remang-remang, sekitar pukul 05.00 )
Haneut moyan ( waktu untuk berjemur, sekitar pukul 07.00 – 08.00 )
Pecat sawed ( waktu istirahatnya kerbau dari membajak sawah, sekitar pukul
10.30)
Manceran ( waktu tengah hari, sekitar
pukul 12.00 )
Wanci lingsir ngulon ( waktu saat matahari mulai bergeser ke barat, sekitar
pukul 13.00 )
Wanci panon poe satangtung ( saat bayangan setinggi badan, sekitar pukul 15.00
)
Wanci tunggang gunung ( waktu senja hari, sekitar pukul 16.00 – 17.00 )
Wanci sariak layung ( waktu menjelang petang, sekitar pukul 17.00 – 18.00 )
Wanci sareupna ( waktu menjelang malam, sekitar pukul 18.30 )
Wanci sareureuhna budak ( waktu saatnya anak kecil tidur atau pulang mengaji
sekitar pukul 20.00 )
Wanci tengah peuting ( waktu tengah malam, pukul 24.00 )
Usum pagebug ( musim wabah penyakit dan banyak yang meninggal )
Usum sasalad ( musim wabah penyakit )
Usum patepok ( musim hajatan pernikahan )
Usum tigerat ( musim paceklik, musim serba kekurangan pangan )
Usum mamareng ( awal musim hujan )
Usum ngijih ( musim hujan )
Usum dangdangrat ( awal musim kemarau )
Usum katiga / usum halodo ( musim kemarau )Rumangsang ( waktu matahari sudah
mulai terasa panas, sekitar pukul 09.00 )


text:
Tando
Tando téh mamalia 'hiber' arboréal pituin Asia Tenggara, kulawarga Cynocephalidae, ordo Dermoptera nu ngan dieusi ku dua spésiés dina genusna séwang-séwangan. Ieu sato téh minangka mamalia nu pangbisana ngalayang (lain hiber dina harti anu sabenerna) migunakeun 'jangjang' anu manteng nyambung ti suku hareup ka suku tukang.
Keur ukuran mamalia nu sok tétérékélan dina tangkal, tando téh kaasup badag: panjang kira 35-40 cm, beurat 1-2 kg, sapantar jeung bajing raksasa atawa kuskus. Tando awakna panjang begang, buntutna sedeng, huluna leutik, panonna bolotot nyanghareup sahingga panempona alus, ceulina bunder leutik. Pas kakara borojol, anak tando téh beuratna ukur 35 gr; nincak sawawa dina umur 2–3 taun.[1] [rujukan?]
Ciri tando anu utama taya lian ti mémbran kulit (patagium) nu nyambung ti suku hareup kana beuteung jeung suku tukang. Kaunggulan ieu mémbran dibanding nu sarupa di sato séjén (misalna waé bajing hiber), nyaéta patagium tando mah manteng ti tungtung ramo (anu pang sisina) suku hareup nepi ka tungtung ramo suku tukang, mirip jeung jangjang lalay. Jauhna hiber bisa nepi ka 70 méter tanpa nyirorot.
Najan jago ngalayang, tando teu bisa lincah mun ngarayap, kabantu sotéh ku jalan ngaclog jeung ngarawélan dahan tatangkalan. Bisa diuk nyéngclé, tapi bisa ogé nangkod ngagantung dina dahan kai. Galib jeung baturna sato-sato nu liar peuting, tando téh sato éraan, ku kituna nyingkahan pagilinggisik jeung kahirupan manusa, sahingga jarang kawénéhan. Kadaharanana lolobana dangdaunan, kembang, jsb., kaasup bungbuahan.
Daptar eusi
Klasifikasi[édit | sunting sumber]
- ORDO DERMOPTERA
- Kulawarga Cynocephalidae
- Cynocephalus
- Tando Pilipina, Cynocephalus volans
- Galeopterus
- Tando Sunda, Galeopterus variegatus
- Dermotherium (musnah)
- Dermotherium major (musnah)
- Dermotherium chimaera (musnah)
- Cynocephalus
- Kulawarga Cynocephalidae
Di masing-masing habitatna, spésiés tando téh kaancam musnah alatan karuksakan habitat, nu di Pilipina ku IUCN digolongkeun vulnerable. Lian ti alatan karuksakan habitat, sacara alami tando ogé mémang mangsa heulang Pilipina, katambah ku sok diboro ku manusa pikeun diala dagingna.
Najan kaasup mamalia plaséntal, paripolah kawinna mah ampir sarua jeung marsupial. Sanggeus dikandung 60 poé, anakna borojol dina kaayaan anu can mekar jeung leutik kénéh pisan, sarta salila genep bulan terus ngagantél dina beuteung indungna. Umurna nincak sawawa sanggeus 2-3 taun.
Sinonim[édit | sunting sumber]
Ngaran Colugidae, Galeopithecidae, jeung Galeopteridae téh sarua jeung Cynocephalidae, sedengkeun Colugo, Dermopterus, Galeolemur, Galeopithecus, Galeopus, jeung Pleuropterus sarua jeung Cynocephalus.
Rujukan[édit | sunting sumber]
- ↑ Macdonald (Ed), Professor David W. (2006). The Encyclopedia of Mammals, Oxford University Press.


text:
Hurang
Hurang nya éta sato anu hirup di cai hususna walungan, sagara, atawa danau. [1] Hurang bisa kapanggih di ampir kabéh "kuyumbang" cai anu ukuranana badag boh cai tawar, cai payau, boh cai asin dina jejero variatif, ti deukeut permukaan nepi ka sawatara rébu méter di handapeun permukaan. [1] Hurang dawam dijadikeun kadaharan sagara (seafood).[1]
Jenis-jenis Hurang[édit | sunting sumber]
- Hurang Jerbung ( Penaeus merguiensis )
Hurang jerbung disebut ogé hurang bodas “ White Shrimp “. Ciri-cirina antara séjén: kulitna ipis sarta leueur, warna bodas rada konéng jeung bintik héjo sarta aya anu boga warna konéng kabeureum-beureuman. Hurang ieu miboga jenis-jenis séjén kawas: Hurang Peci, Hurang Awi, Hurang Banana. [1]
- Hurang Kembang ( Penaeus sp )
Hurang ieu boga warna héjo semu hideung jeung gurat coklat, kulit sarta sukuna rada beureum, corak warnana kawas kembang. [1]
- Hurang Windu / Pacét / Tiger ( Penaeus monodon )
Hurang ieu kulitna kandel sarta teuas, boga warna héjo semu biru jeung gurat anu leuwih poék, aya ogé anu boga warna rada beureum jeung gurat coklat beureum.[1]
- Hurang Cokong / Tokal / Gantar / Fresh Water ( Macrobrachium sp )
Hurang ieu téh hurang cai tawar. Warnana rupa-rupa, aya anu héjo semu biru, héjo semu coklat, konéng semu coklat sarta berbercak kawas hurang windu tapi bentukna leuwih buleud. [1]
- Hurang Dogol ( Metapenaeus monoceros )
Hurang ieu kulitna kandel sarta garihal, warnana beureum ngora rada konéng. [1]
- Hurang Ucing “Cat Prawn”
Hurang ieu leutik-leutik, anu pangbadagna ukuranana 31 – 40 buntut/lb. Warnana héjo kalayan gurat-gurat konéng sarta bodas. Aya ogé anu boga warna konéng jeung gurat coklat sarta bodas.[1]
Kaasup jenis hurang ieu téh hurang peci anu warnana leuwih poék sarta totol-totol hideung sarta hurang dogol anu kelir kulitna beureum semu coklat. [1]
- Hurang Sikat / Kipas ( Panulirus sp )
Hurang ieu kawas “ Lobster “ tapi ukuranana leuwih leutik sarta kulitna leuwih beyé sarta rada garihal. Warna kulit semu coklat.[1]
- Hurang Karang / Barong ( Panulirus sp )
Hurang ieu kawas hurang sikat tapi ukuranana aya anu badag sarta kulitna teuas. Warnana aya rupa-rupa, aya anu héjo, coklat, coklat semu beureum sarta hideung semu biru, biasana totol-totol bodas, beureum atawa coklat, disebut ogé Lobster.[1]
Mangpaat[édit | sunting sumber]
Hurang leuwih alus didahar sabada olahraga sabab ngabogaan protein anu rendah lemak.[2] Kolesterol anu aya dina hurang alus pikeun jelma anu sok olahraga utamana olahraga angkat beusi.[2] Hurang miboga antioksidan pikeun nyingkahan panyakit kanker, rontok nepi ka botak, jeung obesitas.[2] Sakabeh ieu sabab hurang miboga vitamin anu gedé nya éta vitamin B12 jeung vitamin D.[2] Pamungkas hurang miboga asam lemak omega3 pikeun ngajadikeun awét ngora, ngajagaan tembok dinding pembuluh darah tina radikal bebas, nyingkahan panyakit jantung. [2]


text:
Prasasti Tugu
Prasasti Tugu nyaéta salah sahiji prasasti anu asalna ti Karajaan Tarumanagara. Prasasti kasebut eusina ngajelaskeun digalina walungan Candrabaga ku Rajadirajaguru sarta digalina walungan Gomati ku Purnawarman dina taun ke-22 mangsa pamaréntahanana. Digalina dua walungan kasebut mangrupa alpukah pikeun nyingkahan balai mangrupa caah anu mindeng kajadian dina mangsa pamaréntahan Purnawarman, sarta halodo anu lumangsung dina usum halodo.
Daptar eusi
Perenah[édit | sunting sumber]
Prasasti Tugu perenahna di kampung Batutumbuh, désa Tugu, persisna dina koordinat 0°06’34,05” BT (ti Jakarta) sarta 6°07’45,40”LS anu ayeuna jadi wewengkon kalurahan Tugu Kidul, Kacamatan Koja, Jakarta Kalér
Panimuan[édit | sunting sumber]
Dina taun 1911 ku prakarsana P.de Roo de la Faille, Prasasti Tugu dipindahkeun ka Musieum Bataviaasch genootschap van Kunsten en Wetenschappen (ayeuna Musieum Nasional) sarta didaftarkeun kalayan nomer inventaris D.124.
Rupa bahan[édit | sunting sumber]
Prasasti Tugu dipahatkan dina batu nu wangunanana buleud endog nu ukuranana ± 1m.
Eusi[édit | sunting sumber]
Prasasti Tugu ditulis maké aksara Pallawa anu disusun dina wangun siloka basa Sansekerta kalayan métrum Anustubh anu ngawengku lima jajar ngurilingan batu luyu jeung wangun beungeut batu nu buleud. Sakumaha kabéh prasasti ti mangsa Tarumanagara umumna, Prasasti Tugu ogé henteu nuliskeun titimangsa dijieunna. Kronologina didasarkeun kana analisis wanda sarta wangun aksara (analisis palaéografis). Dumasar analisis kasebut dipikanyaho yén prasasti ieu asalna ti tengah abad ka-5 Maséhi. Husus prasasti Tugu jeung prasasti Cidanghiyang ngabogaan aksara nu sarupa, kamungkinan gede pamahat (citralaikha > citralekha) dua prasasti ieu téh jelema anu sarua.
Dibandingkeun jeung prasasti-prasasti ti mangsa Tarumanagara séjénna, Prasasti Tugu mangrupa prasasti anu pangpanjangna anu dikaluarkeun ku Sri Maharaja Purnnawarmman. Prasasti ieu dikaluarkeun dina mangsa pamaréntahan Purnnawarmman dina taun ka-22 sahubungan jeung kajadian diresmikeunna (réngsé diwangunna) susukan Gomati sarta Candrabhaga.
Prasasti Tugu ngabogaan ciri nu mandiri nyaéta aya pahatan hiasan iteuk nu dina tungtungna dilengkepan ku sarupaning trisula. Gambar iteuk kasebut dipahatkeun ajeg manjang ka handap kawas boga guna minangka wates pemisah antara awal jeung panungtungan kalimah-kalimah dina prasastina.
Tulisan:
pura rajadhirajena guruna pinabahuna khata khyatam purim prapya candrabhagarnnavam yayau//
pravarddhamane dvavingsad vatsare sri gunau jasa narendradhvajabhutena srimata purnavarmmana//
prarabhya phalguna mase khata krsnastami tithau caitra sukla trayodasyam dinais siddhaikavingsakaih ayata satsahasrena dhanusamsasatena ca dvavingsena nadi ramya gomati nirmalodaka//
pitamahasya rajarser vvidaryya sibiravanim brahmanair ggo sahasrena prayati krtadaksina//
Tarjamahan:
“Baheula susukan anu ngaranna Candrabhaga geus digali ku maharaja anu mulia sarta anu miboga leungeun nu tarapti sarta kuat nyaéta Purnnawarmman, pikeun ngocorkeun cai ka laut, sanggeus susukan ieu nepi di karaton karajaan anu kamasur. Dina taun ka-22 pamaréntahan tahta Anu Mulia Raja Purnnawarmman anu matak silo alatan kapinter sarta kawijaksanaanana sarta jadi panji ti sagala raja, (mangka ayeuna) anjeunna ogé nitah ngagali susukan anu éndah sarta caian beresih nu ngaranna Gomati, sanggeus susukan kasebut ngocor ngaliwat ka tengah lemah tempat pangcalikan Anu Mulia Sang Éyang Pandita (Raja Purnnawarmman). Pagawéan ieu dimimitian dina poé alus, tanggal 8 paro-poek bulan Caitra, jadi ngan lumangsung salila 21 poé, sedengkeun susukan kasebut panjangna 6122 gondéwa. Salametan pikeun anjeunna dipigawé ku para Brahmana nu dibiruyungan 1000 sapi”.
Tumbu kaluar[édit | sunting sumber]
Tempo ogé[édit | sunting sumber]
Rujukan[édit | sunting sumber]
- Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajengkeun salaku sarat pikeun meunangkeun gelar Magister dina widang Arkeologi). Fakultas Pasca Sarjana Universitas Indonesia.
- C.M.Pleyte “Uit Soenda’s Voortijd” Het Daghet 1905/1906:176-dst.
- H.Kern “Een woord in ‘Sanskrit opschrift van Toegoe verbeterd” TBG. LII. 1910:123
- N.J.Krom “Inventaris der Hindoe-oudheden” ROD 1914, 1915:19 (no.35)
- Hindoe-Javaansche Geschiedenis, ‘s-Gravenhage, Martinus Nijhof l931:79-81
- J.Ph.Vogel “The Earliest Sanskrit Inscriptions of Java” ROD. 1914, 1915:28-35; plate 27
- F.D.K.Bosch “Guru, Drietand en Bron” BKI 107, 1951: 117-134. Juga terjemahan bahasa Inggris “Guru, Trident and Spring” dalam Selected Studies in Indonesian Archaeology, The Hague : Martinus Nijhof, 1961:164-dst
- J.Noorduyn dan H.Th.Verstappen “Purnavarman Riverworks Near Tugu” BKI 128, 1972:298-307.
- L.Ch.Damais “Les Ecritures d’Origine Indienne en Indonesie et dans le Sud-Est Asiatique Continental’ BSEI XXX(40. 1955:365-382.


text:
Wikipedia:Pangwanoh
Ningal kecap "édit" dina gambar di beulah katuhu? Dina Wikipédia, anjeun bisa ngédit artikel saharita, tanpa kudu asup log.
Naon ari Wikipédia téh?
Wikipédia téh énsiklopédi nu ditulis réréongan ku para pamacana. Ieu énsiklopédi migunakeun ramatloka husus nu disebut wiki, nu bisa ngarojong gawé réréongan. Nu ngilu ngaronjatkeun Wikipédia téh teu saeutik, nepi ka rébuan parobahan dina sajamna, nu sadayana karékam dina jujutan artikelna sarta dina nu anyar robah. Parobahan nu teu dipiharep biasana bakal geuwat dihapus ku nu séjén, sedengkeun mun nu ngaruksak téh matuh, ku urang bisa dipeungpeuk.
Kumaha cara mantuanana?
Ulah sieun mun rék ngédit—sing saha waé bisa ngédit ampir sakabéh kaca. Mangga sing teuneung, tapi ulah coba-coba ngaruksak! Mangga pilari naon baé nu tiasa diropéa, boh eusina, éjahanana, tata basana, pokona mah pék sakamampuh anjeun.
Anjeun moal bisa ngaruksak Wikipédia, sabab sagala kasalahan bisa dioméan deui. Ku kituna, hayu, édit artikelna pikeun mantuan Wikipédia sangkan jadi sumber émbaran panghadéna di Internét!
Mangga cobian ayeuna
- Klik édit di luhur
- Pék ketikkeun naon baé
- Klik simpen pikeun nyimpen tulisan anjeun (pikeun latihan salajengna, mangga cobian dina kotrétan)
... atawa "témbongkeun sawangan" pikeun nguji parobahanana


text:
Dursala
Dursala (atawa Dusala atawa Dussala) nyaéta ngaran saurang inohong dina wiracarita Mahabarata nyaéta adina Duryodana, pamingpin para Kurawa. Manéhna mangrupakeun hiji-hijina awéwé di antara anak-anakna Drétarata jeung Gandari.
Dina pawayangan Sunda jeung Jawa, Dursala mangrupakeun saurang lalaki, nyaéta anakna Dursasana. Sedengkeun ngaran adi awéwé Duryudana vérsi Sunda jeung Jawa mah nyaéta Dursilawati
Daptar eusi
Silsilah Vérsi Mahabharata[édit | sunting sumber]
Dina Mahabarata, Dursala mangrupakeun anak awéwé ti pasangan Dréstarata jeung Gandari. Manéhna ngabogaan saratus lanceuk lalaki, anu kakabéhanana kawéntar ku sebutan para Kurawa. Sajaba ti éta, Dursala ogé ngabogaan baraya anu lahir ti selir nu ngaranna Yuyutsu.
Dursala ngadahup ka Jayadrata raja Karajaan Sindu sarta Karajaan Sauwira. Ti kawinan kasebut, lahir saurang anak nu dingaranan Surata. Jayadrata sorangan tiwas dina perang Baratayuda ku leungeun Arjuna. Sawatara taun sanggeus perang lekasan, incu Surata sempet tarung jeung Arjuna sabot Arjuna ménta upeti ti Karajaan Sindu dina raraga upacara Aswaméda anu diayakeun ku Yudistira.
Pancakaki Dursilawati[édit | sunting sumber]
Dina vérsi pawayangan Sunda jeung Jawa, adi awéwé para Kurawa anu kawin jeung Jayadrata ngaranna Dursilawati. Manéhna ngabogaan tabéat goréng nyaéta resep ngaheureuyan lalaki gandang, diantarana Arjuna, misanna sorangan.
Mimitina Jayadrata datang ka Karajaan Astina pikeun guguru élmu pamaréntahan ka Pandu, bapana para Pandawa. Tapi alatan Pandu geus maot, Sangkuni usaha narik Jayadrata pikeun jadi balad Kurawa. Diantarana manéhna ngagunakeun kageulisan Dursilawati pikeun narik haté Jayadrata.
Jayadrata katarik atina sarta daék kawin jeung Dursilawati. Tapi nyanghareupan poé kawinan, Dursilawati leungit diculik ku hiji gajah bodas. Arjuna mantuan Jayadrata nimukeun Dursilawati sarta maéhan gajah kasebut.
Jayadrata jeung Dursilawati boga dua urang anak nu dingaranan Kartiwindu jeung Antisura. Kartiwindu saprak leutik diangkat anak ku Sangkuni. Dina perang Baratayuda Kartiwindu kabur ti médan perang mangsa kakuatan pihak Kurawa beuki ngipisan.
Antisura mah leutik kénéh sabot perang lumangsung téh. Manéhna meunangkeun pangampunan sarta ditarima jadi perwira Karajaan Astina dina mangsa pamaréntahan Parikesit, incu Arjuna. Antisura kawéntar songong sarta resep ngagulkeun diri sorangan. Balukarna, hubungan manéhna jeung para perwira séjénna anu masih katurunan Pandawa kurang alus.
Dua anak Dursilawati, nyaéta Kartiwindu jeung Antisura jadi karaman dina pamaréntahan Parikesit. Kartiwindu ngarusak katingtriman Astina ti luar, sedengkeun Antisura ti jero kadaton.
Dursilawati sorangan tilar dunya mangsa perang Baratayuda lumangsung alatan nyawana dicabut ku Batara Basa minangka tumbal pikeun kameunang pihak Kurawa, hususna Jayadrata. Minangka buktina nyaéta kajayaan Kurawa dina poé ka-13 maéhan Abimanyu, anakna Arjuna.
Dursala vérsi Sunda jeung Jawa[édit | sunting sumber]
Dina pawayangan Sunda jeung Jawa, Dursala nyaéta ngaran hiji lalaki, nyaéta anakna Dursasana, Kurawa nu kadua. Dina kalimah séjén, Dursala vérsi Sunda jeung Jawa nyaéta alona Dursilawati.
Di antara para Kurawa, Dursala nyaéta anu pangsaktina. Manéhna ngabogaan aji pangabaran anu bisa ngalumpuhkan kasaktian musuh. Dursala saterusna mingpin serangan pikeun ngarebut Karajaan Amarta jeung maéhan para Pandawa. Dina serangan kasebut, manéhna hasil ngéléhkeun Gatotkaca, anakna Bimasena, Pandawa nu kadua.
Gatotkaca ahirna hasil ngéléhkeun Dursala sanggeus manéhna meunangkeun élmu kasaktian anyar nu ngaranna aji narantaka anu diajarkeun ku Arya Seta, hiji pangéran ti Karajaan Wirata. Dina perang tanding kasebut, Dursala tungtungna tiwas ku leungeun Gatotkaca.


text:
Senin, 17 Oktober 2011
Baheula mah, cenah, pangeunah-ngeunahna cau di saalam dunya ngan cau manggala. Jeung euweuh sikian deuih. Ari pangna cau manggala aya sikian, kieu cenah caritana:
Lantaran cau manggala teh anu pangeunah-ngeunahna ti sakabeh warnaning cau, nepi ku Raja di nagara Kamaningan, cau manggala teh dimonopoli, meureun dihep pibasaeunana. Rahayatna teu meunang aya nu wani ngadahar cau manggala. Mun aya nu boga pelak cau manggala, cauna nu asak kudu dibaktikeun ka Raja. Rajana kua nejeun ngahaja nyieun kebon, legana sababaraha hektar. Ari nu purah ngurusna, nya eta Mama Lengser. Lamun aya tangkal cau anu asak buahna, kudu gancang dituar sarta dikirimkeun ka karaton. Mama Lengserna mah nu melak jeung ngurusna, tara dibere butitina-butitina acan. Mama Lengser bati kumetap we tikorona elok-elokan ari ningal Raja keur cacamuilan nuang cau manggala teh. Ari rek menta ka Raja, teu kaduga ku isin. Rek maok, kapan dosa gede anu kasebut maling mah. Komo maok kagungan Raja, najan maok nu sasaha ge teu menang apan.
Lila-lila mah Mama Lengser ngarasa keuheuleun ka anu jadi Raja, da ari nuju nuang cau manggala teh tara nawaran-nawaran acan.
Ari jaman baheula mah jelema teh rea nu sarakti, satuduh metu saucap nyata. Nya kitu deui Mama Lengser, sakti pilih tanding.
Bakating ku pohara ambekeunana, dina hiji waktu mah, Mama Lengser mawa siki buah randu sakeupeul, sup asup ka kebon cau manggala kagungan Raja tea. Sanggeus aya di jero kebon, tuluy Mama Lengser mapatkeun jangjawokan, kieu pokna:
Siki randu siki kapuk maraneh ulah naranduk sing arasup kana cau, cau kasedep ratu.
Bonganna Ratu sarakah ka kaula henteu nyaah ngan hayang seubeuh sorangan batur ulah kabagean.
Kaula ragrag supata masing nyata ti ayeuna sakabeh cau manggala pinuh ku siki jerona.
Puah! Puah! Puah!
Geus kitu mah wur weh siki randu teh diawur-awur di jero kebon cau.
Tah, ti waktu harita, cenah, cau manggala sikian teh, keuna ku supata Mama Lengser. Geuning cau manggala mah sikina teh siga pisan siki randu, nya!
Copyright © Tatar Pasundan
Ngeunaan: Dongeng Sasakala Cau Manggala Aya Sikian Dipedar ku: Bynewz Putera Pasundan dina tabuh 04.57 WIB
Maos Ogé Artikel Patali Dina Kategori: Carpon, Dongeng Sunda .
Klik tombol "Like" upami Anjeun seneng kalawan artikel ieu. Mangga kintun koméntar supados abdi tiasa mulih nganjang ka blog Anjeun. Saupamina Anjeun palay maos artikel sanés ti blog ieu, mangka mangga klik di dieu kanggo muka daptar eusi. Ajeng nyertakeun http://puterapanjalu.blogspot.com/2011/10/dongeng-sasakala-cau-manggala-aya-sikian.html sarta atawa nyantumkeun tautan kanggo artikel ieu saupamina Anjeun nyutat sapalih atanapi sadaya eusina. Hatur nuhun.


text:
Sistim parleméntér
Sistim parleméntér nyaéta hiji sistim pamaréntahan démokrasi di mana pamaréntah éksekutif diangkat/dipilih jeung miboga tanggung jawab kana badan législatif (parlemén). Dina sistim parleméntér, pajabat pupuhu nagara biasana béda jeung pupuhu pamaréntahan. Hal ieu béda jeung sistim présidénsial, di mana pupuhu nagara ogé minangka pupuhu pamaréntahan.
Nagara nu maké sistim parleméntér bisa mangrupa monarki konstitusional, di mana saurang raja minangka pupuhu nagara samentawis perdana mentri minangka pupuhu pamaréntahan (contona Britania Raya, Swédia, jeung Jepang), atanapi républik parleméntér, di mana présidén minangka pupuhu nagara samentawis perdana mentri minangka pupuhu pamaréntahan (contona Irlandia, Jérman, Italia). Dina sababaraha républik parleméntér, saperti Afrika Kidul jeung Botswana, pupuhu pamaréntahan ogé minangka pupuhu nagara, nanging tetep dipilih jeung mibanda tanggung jawab kana parlemqxzn.


text:
Témpé
Témpé téh mangrupakeun kadaharan anu dijieun tina ferméntasi siki kedelé jeung sababaraha bahan séjénna anu ngagunakeun rupa-rupa kapang Rhizopus, saperti Rhizopus oligosporus, Rh. oryzae, Rh. stolonifer (kapang roti), atawa Rh. arrhizus. Ferméntasi ieu sacara umum kawentarna nya éta "ragi témpé".[1][2]
Sacara umum, témpé téh warnana bodas kusabab ayana miselia kapang anu ngaraketkeun siki-siki kedelé sangkan padet.[3]Leungitna bagian-bagian tina kedelé dina ferméntasi ngabalukarkeun Témpé ngabogaan bau jeung rasa anu has.[3] Témpé henteu ukur jadi kadaharan rahayat Indonesia wungkul tapi geus mahabu ka sawatara dunya.[4] Kusabab Témpé téh jadi karesep jalma-jalma anu vegetarian (daharna sayur-sayuran wungkul) di Nagara deungeun saperti di Amerika serikat, Jepang jeung Jerman.[4]
Daptar eusi
Cara nyieun témpé[édit | sunting sumber]
Aya sababaraha cara pikeun nyieun témpé.[1][2] Sacara umum nyieun témpé kawincik dina sababaraha tahapan nya éta ngulub, mesék, ngeueuman, ngahaseumkeun, pencucian, inokulasi, ragi, mungkus jeung ferméntasi.[5] Dina tahap mimiti nyieun témpé, siki kedelé dikulub.[5] Tahap ngulub ieu miboga fungsi salaku prosés hidrasi, nya éta supaya siki kedelé nyerep cai saloba-lobana.[5] Ngulub ogé dimaksudkan pikeun ngahipukeun siki kedelé sangkan engkéna bisa nyerep asam dina tahap ngeueuman.[5] Kulit siki kedelé dipesék dina tahap mesék supaya miselium fungi bisa nyerep kana siki kedelé salila prosés ferméntasi.[3] Mesék bisa dilakukeun ku leungeun, ditincakan ku suku, atawa maké pakakas keur mesék.[5] Sanggeus dipesék, siki kedelé dikeueum.[5] Tujuan tahap ngeueum nya éta pikeun hidrasi siki kedelé jeung ngantep ayana fermentasi asam laktat sacara alami supaya meunang keasaman anu dibutuhkan pikeun numuwuhkeun fungi.[5] Fermentasi asam laktat katara dina munculna bau haseum jeung budah dina cai keueuman balukar tina Baktéri ''Lactobacillus''.[5] Lamun mekarna baktéri asam laktat henteu maksimeum (misalna di nagara-nagara subtropis) [6], asam perlu ditambahkeun kana cai keueuman.[5] Ferméntasi asam laktat jeung ngahaseumkeun ieu bisa ogé mangpaat pikeun ngaronjatkeun angka gizi jeung ngaleungitkeun baktéri-baktéri anu ngandung racun.[5]
Prosés dina ngumbah anu pamungkas dilakukeun pikeun ngaleungitkeun kokotor anu bisa waé dijieun ku baktéri asam laktat atawa supaya siki kedelé henteu haseum teuing. Baktéri jeung kokotor bisa ngahalangan kana mekarna fungi.[5]
Inokulasi dilakukeun ku nambahkeun inokulum, nya éta ragi témpé atawa laru. Inokulum bisa mangrupa kapang anu mekar jeung digaringkeun dina daun waru atawa daun jati (disebut usar; digunakeun sacara tradisional), spora kapang témpé dina medium tipung (tarigu, béas, atawa tapioka; loba dijual di pasar), atawa kultur R. oligosporus murni (umum digunakan oleh pembuat tempe di luar Indonesia).[6] Inokulasi bisa dilakukeun ku dua cara, nya éta (1) nyebarkeun inokulum dina kacang kedelé anu enggeus tiis jeung digarngkeun, tuluy dicampur rata saméméh dibungkusan; atawa (2) inokulum bisa dicampurkeun langsung dina waktu ngeueum, diantep sakeudeung satuluyna digaringkeun.[5]
Sejarah dan perkembangan[édit | sunting sumber]
Asal-muasal[édit | sunting sumber]
Henteu kawas kadaharan tina kedelé tradisional liana anu biasana asalna ti Cina atau Jepang, témpé asalna ti Indonesia.[4] acan jéntré iraha dijieuna témpé mimitina. Ngan, kadaharan tradisonal geus kakoncara mang abad-abad lilana, utamana dina kabudayaan Jawa, khususna Yogyakarta jeung Surakarta. Dina bab 3 jeung bab 12 manuskrip Serat Centhini jeung séting Jawa abad ke-16 (Serat Centhini ditulis dina abad ka-19) enggeus kapanggih ngaran "témpé" téh, misana ku nyebutan ngaran kadaharan jaé santen témpé (sarupaning pasakan témpé dicampur ku santen) jeung kadhélé témpé sarundéngan. Hal ieu jeung catetan sajarah anu aya laina ngébréhkeun yén dina mimitina témpé diproduksi tina kedelé hideung, asalna tina masarakat pasisian tradisional Jawa dimekarkeun di daérah Kesultanan Mataram, Jawa Tengah, jeung kakoncara saacan abad ka-16.[3]
Kecap "témpé" asalna tina bahasa Jawa Kuno. Dina jaman Jawa Kuno aya kadaharan warnana bodas dijieun tina tipung tarigu anu disebut tumpi. Témpé seger anu warnana bodas katempona ngabogaan Tumpi ogé.[7]
Kecap "témpé" asalna tina bahasa Jawa Kuno. Dina jaman Jawa Kuno aya kadaharan warnana bodas dijieun tina tipung tarigu anu disebut tumpi. Témpé seger anu warnana bodas katempona ngabogaan Tumpi ogé.[7]
Salian ti éta ceuk sumber liana yén témpé teh geus aya ti taun 1875 dina kamus bahasa Jawa-Belanda.[8] Sumber liana ngébréhkeun yén nyieun témpé dimimitian ti jaman Tanam Paksa di Jawa. Dina mangsa éta, masarakat Jawa kapaksa ngagunakeun hasil tatanén, saperti sampeu, boléd jeung kedelé, pikeun sumber kadaharan. Selian ti éta, aya ogé sawangan anu nyebutkeun yén témpé dikenalkeun mimiti ku urang-urang Tionghoa anu ngahasilkeun kadaharan sajenisna, nya éta koji1 kedelé anu diferméntasikan ngagunakeun kapang Aspergillus.[9] Satuluyna, téhnik nyieun témpé mekar ka sakumna nagara Indonesia, luyu jeung mekarna masarakat Jawa anu migrasi ka sakumna nagara Indonesia.[3]
Témpé di Indonesia[édit | sunting sumber]
Indonesia téh nagara produsén témpé panggedéna sadunya jeung jadi pasar kedelé panggedéna di Asia. Saloba 50% tina konsumsi kedelé Indonesia nya éta bentuk témpé,40% tahu, jeung 10% dina bentuk produk liana (saperti tauco, kécap, jrrd). Konsumsi témpé rata-rata per jalma per taun di Indonesia kiwari kira-kira 6,45 kg. [10]
Dina jaman masarakat Jepang di Indonesia, sakabéh tawanan perang anu dibéré dahar témpé moal kasorang ku kasakit diséntri jeung busung lapar.[10] Sajumlah panalungtikan anu medal dina taun 1940-an nepi ka 1960-an ogé nyindekeun yén loba tahanan Perang Dunia II bisa salamet kusabab témpé.[11] Numutkeun Onghokham, témpé anu euyeub ku protéin geus nyalametkeun kaséhatan penduduk Indonesia anu padet jeung panghasilana teu nyukupan .[12]
Ngan, ngaran 'témpé' pernah digunakeun di daérah perkotaan Jawa, utamana Jawa tengah, pikeun acuan dina hal anu kualitasna handap. Istilah saperti 'méntal témpé' atawa 'kelas témpé' digunakeun dina ngarendahkeun darajat anu saharti jeung murahna harga témpé.[13] Soekarno, Presiden Indonesia munggaran, mineng merhatikeun rahayat Indonesia ku cara, "Ulah jadi bangsa témpé." Kakara dina mangsa 1960-an témpé jadi kadaharan anu dipikaresep.[11]
Dina ahir 1960-an jeung mimiti 1970-an aya sababaraha parobahan dina nyieun témpé di Indonesia. [14] Plastik (polietilena) mimiti ngagantikeun daun cau pikeun mungkus témpé, ragi jeung tipung (diproduksi mimiti 1976 ku Lembaga Ilmu Pengetahuan Indonesia jeung loba digunakeun ku Koperasi Produsén Témpé Tahu Indonesia, Kopti) mimiti ngagantikeun laru tradisional jeung kedelé impor mimiti ngagantikeun kedelé lokal. Produksi témpé ngaronjat jeung industrina dimodérnisasi dina taun 1980-an, sawaréh boga peran serta Kopti anu aya dina 11 Maret 1979 di Jakarta jeung taun 1983 geus ngabogaan anggota leuwih ti 28.000 produsén témpé jeung tahu.(diproduksi mulai 1976 oleh Lembaga Ilmu Pengetahuan Indonesia dan banyak digunakan oleh Koperasi Produsen Tempe Tahu Indonesia, Kopti[3])
Standar téhis jang témpé geus ditetepkeun ku Standar Nasional Indonesia jeung diaku ti 9 Oktober 2009 SNI 3144:2009. Dina standar éta, témpé kedelé diartikeun salaku "produk hasil tina ferméntasi siki kedelé ngagunakeun kapang Rhizopus sp., ngabentuk padetan sarta warnana bodas rada ka abu-abuan has sakumaha témpé umumna".[15]
Témpé di Luar Indonesia[édit | sunting sumber]
Témpé mimiti asup ka masarakat Eropa ngaliwatan urang Belanda.[9] Dina taun 1895, Prinsen Geerlings (ahli kimia jeung mikrobiologi ti walanda) narékahan anu pang mimitina pikeun nalungtik témpé.[8] Ngaliwatan Belanda, témpé geus kakoncara di Eropa ti taun 1946.[9]Sawatara ti éta, témpé kawentar Amerika Serikat sanggeus mimiti dijieun di Amerika Serikat ti taun 1958 ku Yap Bwee Hwa, urang Indonesia anu ngalakukeun panalungtikan ilmiah ngeunaan témpé.[11] Di Jepang Témpé ditalungtik ti taun 1926 ngan kakara diproduksi sacara komersial kira-kra taun 1983.[16] Dina taun 1984 geus kacatet 18 perusahaan témpé Eropa, 53 di Amerika, jeung 8 di Jepang. 53 di Amerika, jeung 8 di Jepang.[16] Dina taun 1984 geus kacatet aya 18 perusahaan témpé di Eropa, 53 di Amerika, jeung 8 di Jepang. Di sababaraha nagara deungeun, saperti Republik Rakyat Cina, India, Taiwan, Sri Lanka, Kanada, Australia, Amerika Latin, jeung Afrika, témpé geus mimiti kakoncara di sababaraha kalangan masarakat.[17]
Catetan[édit | sunting sumber]
- ↑ a b Shurtleff, W.; Aoyagi, A. (1986), Tempeh production: a craft and technical manual (edisi ke-2nd), Lafayette: The Soyfoods Center, ISBN 0933332238
- ↑ a b Steinkraus, K. H. (Penyunting) (1996), Handbook of indigenous fermented foods (edisi ke-2nd), New York: Marcel Dekker, Inc., ISBN 0824793528
- ↑ a b c d e f Astuti, M. (1999) History of the Development of Tempe. Di dalam Agranoff, J., hlm. 2–13.
- ↑ a b c Huang, H. T. (2000). Science and Civilisation in China, Volume VI:5, hlm. 342, Cambridge: Cambridge University Press.
- ↑ a b c d e f g h i j k l Hermana & Karmini, M. (1999) The Development of Tempe Technology. Di dalam Agranoff, J (editor dan penerjemah), The Complete Handbook of Tempe: The Unique Fermented Soyfood of Indonesia, hlm. 80–92. Singapura: The American Soybean Association.
- ↑ a b Steinkraus, K. H. (Penyunting) (1996), hlm. 18
- ↑ a b Syarief, R., dkk. (1999). Wacana Tempe Indonesia, hlm. 2, Surabaya: Universitas Katolik Widya Mandala.
- ↑ a b Shurtleff, W.; Aoyagi, A. (2001), The Book of Tempeh (edisi ke-2nd), Berkeley: Ten Speed Press, hlm. hlm. 146, ISBN 1580083358
- ↑ a b c {{Cite web | last = TopCultures | title = Tempeh History | url=http://www.tempeh.info/tempeh-history.php
- ↑ a b Astawan, M. (3 Juli 2003), "Tempe: Cegah Penuaan & Kanker Payudara..!", Kompas
- ↑ a b c Shurtleff, W. & A. Aoyagi (2001), hlm. 147 ({{|JLeP4E1dQUUC|lihat|147|POWs+Sukarno+Yap+Bwee+Hwa}})
- ↑ Onghokham, "Tempe: Sumbangan Jawa untuk Dunia", Kompas
- ↑ Kodiran (1999) Socio-Cultural Aspects of Tempe in Indonesia. Di dalam Agranoff, J., hlm. 16–19.
- ↑ Shurtleff, W. & A. Aoyagi (2001), hlm. 148 ({{|JLeP4E1dQUUC|lihat|148|1960s+1970s+changes+polyethylene+starters+imported+KOPTI}})
- ↑ "SNI 3144:2009. Tempe kedelai". Badan Standardisasi Nasional.
- ↑ a b Shurtleff, W. & A. Aoyagi (2001), hlm. 153
- ↑ Karyadi, D. (1999) The Development of Tempe Across Five Continents. Di dalam Agranoff, J., hlm. 21–25.


text:
Naskah
Naskah (basa Latin manuscript: manu scriptus ditulis tangan), sacara husus, nyaéta sadaya dokumén tinulis nu ditulis leungeun (atawa diukir), dibédakeun ti dokumén citakan atawa salinanana ku cara lain. Kecap 'naskah' asalna tina basa Arab nuskhatum nu hartina lambaran kertas.
Naskah dina sajarah[édit | sunting sumber]
Saméméh aya percitakan, sakabéh dokumén tinulis kudu dijieun jeung dilobaan ku cara ditulis leungeun. Biasana, naskah dijieun dina bentuk gulungan, buku, jeung untuyan naskah nu "ditulis" dina lontar/nipah, daluang (kertas tradisional nu seratna kasar), jeung kertas.
Di Asia Tenggara, dina milénium kahiji, dokumén penting dijieun dina lambaran tambaga nu dilemesan ku diduruk, asrta diukir ku tatah logam. Di Filipina, misalna, dina abad ka-9, dokumén teu diukir ku tatah, tapi sarua jeung panyitak dot-matriks kiwari. Dokumén kawas kieu jarang kapanggih, dibanding jeung naskah-naskah nu dijieun dina daun atawa awi. Ngan, iklim tropis nu lembab ngabalukarkeun naskah-naskah tina bahan organik gampang pisan ruksak. Di Nusantara, naskah-naskah nu dijieun dina daun lontar/nipah jeung daluang loba dipaké. Sakumaha kiwari, naskah dina daluang ditulis migunakeun kalam/koas, sedengkeun dina dangdaunan, tulisanana diukir migunakeun péso leutik nu disebut péso pangot.
Di Kulon, nalika jaman klasik nepi ka abad-abad awal mangsa Kristen, naskah-naskah ditulis tanpa spasi antarkecap (scriptio continua), sahingga pikeun nu teu biasa mah susah pisan. Salinan naskah-naskah éta biasana ditulis dina aksara Yunani jeung basa Latin nu asalna ti abad ka-4 nepi ka abad ka-8, digolongkeun dumasar dipaké/henteuna aksara kapital atawa aksara leutik.
Naskah kiwari[édit | sunting sumber]
Numutkeun Library and Information Science, naskah téh nyaéta sadaya barang tulisan leungeun nu aya dina koléksi pabukon atawa arsip; misalna, surat-surat atawa buku poéan pribadi hiji jalma nu aya na koléksi hiji pabukon.
Dina jihat séjén, istilah "naskah" teu ukur dipaké pikeun sagala rupa nu dituis leungeun. Dina pawedalan buku, kalawarta, jeung musik, naskah hartina salinan asli karya nu ditulis ku hiji pangarang atawa komponis. Dina dunya perfilman jeung téater, naskah hartina téks pamaén drama, nu dipaké ku pausahaan téater atawa kru film nalika dijieunna hiji paminton atau film.


text:
Dede Yusuf
Dédé Yusuf Macan Effendi (éjahan asli: Dede Yusuf Macan Effendi, gumelar di Jakarta, Indonésia, 14 Séptémber 1966; yuswa 48 taun) atanapi leuwih katelah salaku Dédé Yusuf nyaéta saurang aktor Indonésia sareng pulitikus. Anjeunna ogé janten anggota Déwan Perwakilan Rahayat Indonésia ti PAN période 2004-2009, jeung ayeuna minangka Wakil Gubernur Propinsi Jawa Kulon période 2008-2013. Anjeunna ngalih ka Partéy Démokrat, dina pamilihan umum Gubernur Jawa Kulon 2013.
Tumbu kaluar[édit | sunting sumber]
- (id) Loka Dede Yusuf
- Filmografi di IMDB jeung CITWF


text:
Qin Shi Huang
Qin Shi Huang (Hanzi: 秦始皇) (Nopémber atawa Désémber taun 260 SM - 10 Séptémber taun 210 SM), dilahirkeun kalayan ngaran Ying Zheng (贏政), ogé katelah Shi Huang Di anu hartina nyaéta Kaisar Kahiji, nyaéta raja ti Nagara Qin ti taun 247 SM nepi ka taun 221 SM, sanggeus ngahijikeun Tiongkok ku cara nalukkeun 6 nagara séjénna, manéhna saterusna ngadegkeun Dinasti Qin sarta ngangkat dirina jadi kaisar ti Tiongkok anu ngahiji - ti taun 221 SM nepi ka taun 210 SM - naék tahta kalayan sebutan Kaisar Kahiji.
Sanggeus ngahijikeun Tiongkok, manéhna jeung perdana menterina Li Si ngaluarkeun sagala rupa parobahan anu ditujukan pikeun nguatkeun persatuan, sarta maranéhanana ngajalankeun loba réformasi dina pamaréntahan, ngahijikeun aksara atawa tulisan baku, pakakas ukur baku sarta ogé neruskeun pangwangunan Tembok Gedé anu geus aya saprak Jaman Nagara-nagara nu Perang. Sanajan ku cara kakawasaan leungeun beusi, Qin Shi Huang masih dianggap ku sajarah Tiongkok nepi ka ayeuna minangka pangadeg Tiongkok mangsa katukang. Persatuan bangsa Tiongkok geus lumangsung leuwih ti dua rébu taun.
Pati[édit | sunting sumber]
Kaisar Kahiji pupus waktu ngalakonan ékspédisi ka sakuliah nagri. Lalampahan ieu dipigawé pikeun narik haté rahayat sarta para adipati jeung pangéran ti nagara-nagara anu ditalukkeunana. Di satengahing lalampahan manéhna papanggih deui jeung Xu Fu , saurang anu diparéntah ku manéhna pikeun néangan "ubar kalanggengan" atawa disebut ogé "ubar panjang umur". Pikeun nyingkahan kaambek sang kaisar , Xu Fu nangkis kalayan ngomong yén lalampahan pikeun néangan ubar kasebut pohara hésé alatan ubar kasebut aya di puncak gunung hiji pulo di tengah lautan. Xu Fu boga rencana subaya ti pancén kaisar kasebut kalayan ngomong yén kaisar kudu néwak hiji lauk raksasa heula, tapi kalayan wani kaisar junun manah hiji lauk raksasa sarta Xu Fu kudu nurutkeun pancén kaisar. Sanajan kumaha ogé Xu Fu anu geus ngira yén manéhna moal bisa manggihan ubar kalanggengan sarta lamun manéhna balik teu nangan, mangka kaisar pasti baris maéhan manéhna. Manéhna kalayan gumbira narima pancén ti kaisar kasebut kalayan sarat kaisar milukeun 500 muda-mudi dina lalampahanana pikeun diwadalkeun ka déwa. Tapi Xu Fu balayar tapi henteu kungsi balik. Kira-kira Xu Fu badarat di Jepang.
Kaisar pupus sarta hayangeun anak kahiji nu ngaranna Fusu anu ngagantikeunana. Tapi talatah kaisar kahiji kasebut henteu kungsi katedunan alatan Zhao Gao , kasim kapercayaan sakaligus duta talatah pamungkas kaisar kahiji sakongkol jeung Li Si pikeun ngarobah talatah kaisar kahiji sahingga ngangkat anak ka-26 kaisar kahiji nu ngaranna Huhai ngagantikeun bapana sarta nitah Fusu jeung Jenderal Meng Tian maéhan manéh kalayan tuduhan ngalakonan karaman. Zhao Gao ngalakonan hal ieu alatan manéhna hayang ngabéla kalungguhanana alatan manéhna pan diturunkeun tina jabatanna lamun kanyahoan resep ngalétak bujur sarta korup ku Fusu sedangkan Lisi ku alatan manéhna kungsi mumusuhan jeung Fusu waktu nungkulan masalah élmuwan aliran Konfusius.


text:
Zaskia Adya Mecca
Zaskia Adya Mecca (lahir di Jakarta, tanggal 8 Séptémber 1987) nyaéta béntang sinétron sarta béntang filem Indonésia.
Karir[édit | sunting sumber]
Zaskia mitembeyan karir di dunya hiburan Indonésia waktu miluan pasanggiri pamilihan Modél Kawanku 2001 sarta ngahontal jawara II. Hal ieu ngajadikeun manéhna dipaliré ku hiji imah produksi anu nawarkeun ka manéhna sangkan jadi pamaén nu ngarojong dina sinétron Bidadari anu dibéntangan ku Marshanda.
Ngaran Zaskia ngajaul waktu dirina ngabéntangan sinétron apingan sutradara Deddy Mizwar, Kiamat Sudah Dekat. Dina sinétron kasebut, awéwé campuran Sunda-Acéh ieu ngalalakonkeun Sarah, saurang awéwé anu maké jilbab. Kitu ogé kahirupan Zaskia sapopoé anu sok maké tiung saprak taun 2005. Sajaba Kiamat Sudah Dekat, anak kadua ti tujuh sadulur ieu ogé ngabéntangan sawatara sinétron, diantarana, Cinta SMU, Habibi dan Habibah, Senandung Masa Puber, sarta Lorong Waktu.
Dina taun 2007, Zaskia ngajalanan syuting layar rubak nu judulna Kun Fayakun, hiji filem agama karya ustad Yusuf Mansyur. Filem ieu rencanana baris dipedalkeun ahir taun 2007. Dina taun anu sarua, Zaskia ogé maén dina film téma agama, Ayat-ayat Cinta, anu diangkat tina novel nu judulna sarua karangan Habiburrahman El Shirazy. Filem apingan sutradara Indonésia Hanung Bramantyo ieu dirojong ku Fedi Nuril minangka Fahri, Rianti Cartwright minangka Aisha, Zaskia Adya Mecca minangka Noura, sarta Melanie Putria minangka Nurul.
Zaskia nyaéta mahasiswi Fakultas Psikologi Universitas Paramadina Jakarta angkatan 2005. Zaskia ogé kungsi asup nominasi minangka Aktris Sinetron Wanoja Pangalusna dina Piala Vidya (FFI).
Bulan Juni 2007, Zaskia babarengan jeung artis sinétron sarta présénter Meidiana Hutomo dikontrak ku salah sahiji bank swasta di lemah cai pikeun mawakeun acara 'talk show' ngeunaan perbankan syari'ah.
Kahirupan pribadi[édit | sunting sumber]
Zaskia kungsi nyatakeun yén manéhna hayang kawin dina umur ngora nyaéta dina umur 20 taun. Tapi nepi ka kiwari can ngawujud. Saméméhna Zaskia kungsi 'ampir' ngadahup jeung Sahrul Gunawan. Sanggeus gagal jeung Sahrul, Zaskia dicaritakeun nyambungkeun hubungan jeung Tommy Kurniawan. Tapi hubungan maranéhanana lekasan. Ayeuna, Zaskia dicaritakeun keur deukeut jeung lalaki asal Turki, Alaa Muthalib.
Sinétron[édit | sunting sumber]
- Bidadari
- Cinta SMU
- Kiamat Sudah Dekat
- Habibi dan Habibah
- Senandung Masa Puber
- Lorong Waktu
- Para Pencari Tuhan
Filmografi[édit | sunting sumber]
- Ayat-ayat Cinta (2007)
- Kun Fayakuun (2008)
Rujukan[édit | sunting sumber]
Tumbu kaluar[édit | sunting sumber]
- Profil [1] sarta warta [2] [3] di Kapanlagi.com
- Warta di Kompas.com [4]


text:
Réaksi kondensasi
Réaksi kondensasi (ogé katelah réaksi dehidrasi) nyaéta réaksi kimia nalika dua molekul atawa moieties meta bari ngaleupaskeun cai atawa amonia. Ieu bisa dianggap sabalikna ti réaksi hidrolisis, nyaéta meulah hiji zat kimia jadi dua bagian ku ayana cai.
Mékanisme[édit | sunting sumber]
Réaksi kondensasi lumangsung dina dua hambalan:
- adisi nukléofilik
- Éliminasi
Larapan[édit | sunting sumber]
Réaksi kieu dijadikeun dasar pikeun nyipta rupa-rupa polimér penting kayaning: nilon, poliéster, sarta rupa-rupa elém. Ieu ogé dijadikeun dasar pikeun nyipta silikat jeung polifosfat di laboratorium. Dina biologi, dibentukna adénosin difosfat jeung adénosin trifosfat prékursor jeung fosfat anorganik ogé mangrupa réaksi kondensasi.
Réaksi nu ngahasilkeun anhidrida asam tina asam panyusunna biasana mangrupa réaksi kondensasi.


text:
Warna Kecap
warna kecap dina basa sunda:
wanda kecap pancen
Kecap panambah nya éta kecap pancén anu umumna jadi panambah kana unsur puseur dina wangunan frasa taributif, jaba ti éta ogé aya nu jadi katerangan dinaklausa.
ü Panganteb, pikeun ngantebkeun babagian kalimah anu dipentingkeun
ü Panganteur, pkeun nganteurkeun kecap pagawéan, sakapeung ngnteurkeun kecap sipat.
ü Panahap, pikeun nuduhkeun tahapan kayaan atawa sipat hiji barang, umumna dibarengan kecap sipat.
ü Panangtu, pikeun nuduhkeun sesebutan, nangtukeun, milang, jeung ngawatesanan kecap barang
ü Aspék, pikeun nuduhkeun lumangsungna kajadian boh geus réngsé boh can réngsé
Modalitas, pkeun nuduhkeun sikep panyatur kana situasi nu karandapan
Kecap panyambung nya éta kecap pancén nu gunana pikeun nyambngkeun babagian kalimah
ü Satata, pikeun nyambungkeun babagian kalimah anu satata
ü Sumélér, pikeun nyambungkeun anu teu satata, antara indung kaimah jeung sélér kalimah
ü Papasangan, pkeun nyambungkeun babgian kalimah satata, biasana sok papsangan cicingna di awal jeung di tengah klausa
ü Anteuran, pikeun nyambungkeun babagian kalmah dina alinéa atawa paragraf.
Kecap pangantet nya eta kecap pancen nu gunana pikeun ngantetkeun caritaan kana katerangan, ilaharna cicing hareupeun kecap barang. Contona: di, dina, ka, ti, jiga, ku, iwal, nepi ka, keur, jaba, ka.
Kecap panyeluk nya eta kecap pancen pikeun ngebehkeun ngungkapkeun rasa panyatur. Contona: wah, ih, euleuh, nuhun, aduh, hag siah..
Pedaran warna kecap (power point) tiasa di download di handap
3 Komentar »
-
boleh coopy paste kan,, warna kecapnya buat tugas,,,
Komentar oleh marhamah | 4 April 2011 |
-
sok pa lah aya materi naon deuui?
Komentar oleh idham | 5 April 2011 |
Berikan Balasan
-
Arsip
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
- Juni 2012 (3)
-
Kategori
-
RSSEntries RSS
Comments RSS


text:
Kurtosis
Dina téori probabilitas jeung statistika, kurtosis hartina ukuran posisi puncak tina sebaran probabilitas nilai-nyata/ril variabel acak.
Standardized moment kaopat diartikeun salaku u4 / σ4, numana u4 ngarupakeun momen mean kaopat jeung σ nyaeta simpangan baku. Hal ieu kadangkala dipake keur ngartikeun kurtosis dina pagawean samemehna, tapi teu dipake dina definisi di dieu.
Kurtosis leuwih ilahar diartikeun ku u4 / σ4 − 3. Minus 3 di tungtung persamaan eta nerangkeun yen koreksi dijieun keur ngajadikeun kurtosis sebaran normal sarua jeung nol. Alesan sejenna nembongkeun yen kurtosis ngarupakeun jumlah tina variabel random. Lamun Y jumlah tina n independent variabel random, sakabeh sebaranna sarua nyaeta X, saterusna Kurt[Y] = Kurt[X] / n, sabalikna ieu rumus bakal leuwih pajuriwet lamun kurtosis dihartikeun ku u4 / σ4.
Sebaran normal ngabogaan kurtosis sarua jeung nol (sebaran nu mibanda nilai kurtosis sarua jeung nol disebut mesokurtic). Sebaran nu mibanda kurtosis positip disebut leptokurtic, sarta lamun negatif disebut platykurtic.
Keur nilai sampel N, sampel kurtosis nyaeta Ei(xi − u)4 / Nσ4 − 3, numana xi nyaeta nilai ith jeung u nyaeta mean.
Dina kaayaan bagean-susunan sampel tina populasi, sampel kurtosis di luhur ngarupakeun biased estimator ti populasi kurtosis. Unbiased estimator tina populasi kurtosis nyaeta
numana σ nyaeta simpangan baku sampel jeung u nyaeta sampel mean.


text:
Anton Chekhov
Anton Pavlovich Chekhov (AHTóH ПáBлoBич ЧéxoB) nyaéta pangarang kahot ti Rusia kawentar utamana ngaliwatan karya-karyana dina wangun carita pondok jeung drama.[1] Lahir di Taganrog, laut Azov, 17 Januari 1860. [2] Bapana tukang dagang di toko leutik. [2] Akina budak beulian. [2] Ti leuleutik Chekhov kudu ngalaman digawé beurat. [2] Dina umur 16 taun néangan kipayah sorangan, sawatara kitu bapana kabur ti Moskow nyingkahan bui. [2] Sanggeus namatkeun sakola di kota asalna, Chekhov meunang beasiswa tur nuluykeun sakola ka paguron luhur di Moskow jurusan kedokteran. [2] Pikeun mantuan ékonomi kulawargana, inyana ngalalanyahan nulis carita-carita, lulucon, jeung artikel. [2] Taun 1884 kuliahna tamat, Chekhov boga gelar dokter, tapi jigana leuwih kairut ku dunya kapangarangan, tur éta téh dijadikeun pacarian. [2]
Réputasi kasusatraanana mekar nalika bukuna Motley Stories medal taun 1886. [2] Dina taun 1888 kasinugrahan hadiah Pushkin Prize pikeun bukuna In the Twilight. [2] Satuluyna Chekhov ngahasilkeun drama panjang anu daria, Ivanov. [2] Taun 1901 kawin ka artis ngaranna Olga Knipper. [2] Chekhov katarajang panyakit TBC nepi ka palastra tanggal 2 Juli 1904. [2]
Carpon-carpon Chekhov dianggap minangka apotheosis tina wangun dramana, sok sanajan ngan saeutik anu dianggap gedé pangaruhna kana literatur jeung pintonan drama. [1] Ti Chekhov, loba pangarang drama kontemporer anu diajar kumaha ngamangpaatkeun suasana haté. [1] Hal-hal anu katémbongna taya hartina jeung inaksi (ngaraga meneng) pikeun neuleuman jero-jerona psikologis batin tokoh-tokohna. [1] Opat drama utama Chekhov: The Seagull, Uncle Vanya, Three Sisters, jeung The Cherry Orchard mindeng dipintonkeun dina pintonan-pintonan drama modéren. [1]


text:
Pangajaran 4
Maca Carita Babad
Baca sarta lenyepan eusina ieu carita di handap!
KÉAN SANTANG
Kéan Santang téh putra Prabu Siliwangi anu katelah gagah tur sakti. Di Pajajaran, malah di Pulo Jawa teu aya hiji ogé jalma anu bisa nandingan kasakténna.
Dina hiji waktu Kéan Santang ngadeuheus ka ramana, unjuk-kan yén dirina hayang ningali getih sorangan. Hayang tarung ngadu jajatén, tapi teu aya nu bisa nandingan.
Ngadangu kasauran putrana kitu, Prabu Siliwangi geuwat baé nyauran para ahli nujum karajaan. Ménta bongbolongan, sugan aya jalma anu bisa nandingan kasaktén Kéan Santang. Ditanya kitu, para ahli nujum téh kabéhanana ngabigeu teu aya nu némbal. Ngan teu lila ujug-ujug aya aki-aki anu nyampeurkeun ka Kanjeng Prabu.
“Kanjeng Prabu, kaula bisa nuduhkeun saha jalma anu bisa nandingan kasaktén tuang putra. Jauh pisan éta jalma téh, ayana di nagri Mekah, ngaranna Bagénda Ali.”
“Saha kira-kirana anu bakal unggul lamun anak kaula tarung jeung Bagénda Ali?” Kanjeng Prabu ,alik naor.
Anéh pisan, saméméh ngajawab éta aki-aki téh geus ngaleungit, duka ka mana ngilesna.
Ti harita Kéan Santang teu genah cicing. Hayang geura gok patepung jeung jalma nu ngaran Bagénda Ali. Hayang geura tarung ngadu jajatén.
Hiji waktu Kéan Santang pamitan ka ramana Prabu Siliwangi, seja miang ka nagri Mekah, rék nepungan Bagénda Ali. Sanggeus diwidian ku ramana, gejlig baé anjeunna angkat ti Pajajaran. Leumpang ngulon, muru ka lebah panonpoé surup. Bubuhan jalma sakti, leumpangna téh napak kancang, nyaéta leumpang dina kulit cai, nyéak gancang ka ditu ka kulonkeun.
Barang nepi ka nagri Mekah, Kéan Santang patepung jeung aki-aki anu keur ngiuhan handapeun tangkal korma. Pok Kéan Santang nanya.
“Ki, cing tuduhkeun di mana ayana Bagénda Ali téh?” Éta aki-aki téh ukur melong, neges-neges ka nu anyar datang.
“Saha Ujang téh?” pokna kalah malik nanya.
“Kaula téh Kéan Santang ti Pulo Jawa. Kaula hayang tepung jeung Bagénda Ali. Cenah anjeunna téh jalma sakti, kaula hayang ngadu jajatén.”
“Euh, kitu. Yu atuh tuturkuen Aki!” ceuk éta aki-aki ngajak indit ti dinya. Kéan Santang nuturkeun. Tapi kakara ogé sababaraha léngkah, aki-aki téh pok nyarita, “Aéh, iteuk Aki tinggaleun. Cing pangnyokotkeun, Ujang!” Kéan Santang geuwat balik deui, maksud rék mangnyokotkeun iteuk. Ari iteuk si aki téa nanceb deukeut tangkal korma.
Barang éta iteuk dicabut, karasa bet pageuh. Kéan Santang nyabut deui beuki bedas, angger baé teu kacabut. Kéan Santang mapatkeun ajian, nyabut deui éta iteuk sataker tanaga. Ané pisan. Lain iteuk anu kacabut téh, tapi kalah sukuna ambles kana taneuh. Kitu jeung kitu baé, unggal manéhna nyabut, sukuna kalah beuki mebes.
Kéan Santang geus ngoprot késang. Iteuk angger teu bisa kacabut. Manéhna mimiti boga curiga yén aki-aki nu boga éta iteuk téh tangtu lain jalma samanéa. Keur kitu, aki-aki téh geus aya gigireun.
“Saha saenyana andika téh, Ki?” ceuk Kéan Santang semu lungsé. Si Aki ukur seuri ditanya kitu téh.
“Nya kaula anu ditéangan ku andika téh. Kaula Bagénda Ali!” Ngadéngé kitu, rumpuyuk baé Kéan Santang nyuuh kana sampéan Bagénda Ali. Manéhna taluk, sadar yén kasaktén dirina ukur satungtung buuk upama dibandingkeun jeung élmu kawedukan Bagénda Ali.
“Kaula taluk, sumerah diri hoyong guguru ka Kanjeng Bagénda,” ceuk Kéan Santang.
“Heug, tapi andika kudu ngucapkeun sahadat heula, asup agama Islam,” walon Bagénda Ali
Ti harita Kéan Santang asup agama Islam sarta terus guguru, ngulik bagbagan agama Islam di Nagri Mekah.
Sanggeus ngarasa cukup ngalap élmu, Kéan Santang pamitan hayang mulang deui ka nagrina, Pajajaran. Ku Bagénda Ali diwidian kalayan dibéré pancén yén Kéan Santang kudu nyebarkeun agama Islam di Pulo Jawa. Aya dua rupa barang anu dibekelkeun ku Bagénda Ali nyaéta tasbéh jeung kitab Al-Qur’an.
Kéan Santang mulang deui ka Pajajaran, nyebarkeun agama Islam. Teu saeutik rahayat Pajajaran anu tuluy ngagem agama Islam. Ari ramana, Prabu Siliwangi, teu kersaeun ngagem agama Islam. Dibarengan ku sawatara prajuritna, Prabu Siliwangi ninggalkeun karaton, ngungsi ka hiji tempat di pakidulan Garut. Ceuk sakaol, di dinya anjeunna ‘nghiyang’, ngaleungit tanpa wujud. Ari para prajuritna minda rupa jadi maung.
(tina buku Sabasa 7A (Revisi) kaca 40 – 42)
Jawab pananya di handap!
1. Saha ari Kéan Santang téh?
2. Naon sababna Kéan Santang hayang tepung jeung Bagénda Ali?
3. Kéan Santang téh sakti. Cing sebutkeun ku hidep, naon buktina!
4. Manggih kajadian naon sanggeus Kéan Santang nepi ka Nagri Mekah?
5. Cing terangkeun, kira-kira hal naon anu nyababkeun Kéan Santang asup agama Islam?
6. Dongéng babad téh nyaéta dongéng anu aya patalina jeung sajarah. Cing naon patalina dongéng Kéan Santang anu tadi jeung sajarah?
12 Komentar
-
gEeeeeLaaaaaa…,,,, w gx ngrt bgt…,,,,!!!!!
-
ini teh bener carita babad tentang prabu siliwangi
-
thank you verry much
-
oohh gini crita’a…kta’a dha yg blang klo warga baduy jga anak buahna prabu siliwangi….bener gg’ sih??????
-
aduh capek amat Gw harus nulis segini banyak…
ampe 3 lembarnya gara2 tugas
Comments RSS TrackBack Identifier URI


text:
Kerang
Kerang nya éta salah sahiji sato anu hirup di cai, sarta sato ieu ngabogaan cangkang anu teuas pikeun nangtayungan awakna anu beyé.[1] Ukuran cangkangna nya éta simétris landian sarua ku kituna bisa nutupan kalayan alus.[1] Sajaba ti éta kerang ngabogaan rasa anu cukup ngeunah lamun dikokolakeun kalayan alus.[1]
Sato laut sajaba lauk ieu miboga kandungan kolésterol anu luhur, alatan éta ulah dikonsumsi saban poé, kajaba diimbangan kalayan dahar buah supaya nyegah kolésterol kawas apel sarta anggur beureum. [1]
Aya ogé anu ngabogaan sasaruaan kalayan kerang nya éta tiram sarta mutiara (sajenis kerang tapi anu bisa ngahasilkeun mutiara), tapi soal rasa kerang tetep leuwih punjul.[1] Tiram rasana amis ku kituna leuwih ngeunah lamun dijadikeun penyedap kawas saos tiram.[1]
Mangpaat:
Kerang sumber vitamin B12, nutrisi penting pikeun kaséhatan kardiovaskular.[2] Vitamin ieu miboga peran pikeun ngajinakkeun homosistein, zat kimia anu bisa ngarusak dinding pembuluh getih.[2] Kira-kira 100 gr kerang ngandung 33 persén vitamin B12 ti kaperluan unggal poéna. Konsumsi vitamin B12 ogé baris nangtayungan kolon ti panyakit kanker alatan nyegah lumangsungna mutasi sél.[2] Sajaba ti éta, kerang miboga asam lemak omega 3, magnesium, sarta kalium, anu alus pikeun sistem kardiovaskular, sehingga alus minangka nu ngajaga jantung.[2]


text:
Aya bewara dina koran Pikiran Rakyat (PR), poe Senen tanggal 3 Agustus 2008 halaman hiji nu netelakeun yen barang kuno kayaning 500 naskah kuno jeung barang pusaka saperti keris, kujang asal Cirebon dilelang rek dijual ku nu bogana nyeta Nyimas. Cenah geus ditawar ku urang Malaysia harga hijina Rp300.000,- Ningal dina jumlahna duit nu bakal katarima tangtu mani gede naker. Kurang leuwih kana Rp150. juta. Lain duit leutik-leutik.
Hal ieu diuningakeun ku bapa Tedi Permadi, salah saurang filolog ti UPI (Universitas Pendidikan Indonesia) ka koran PR dina sela-sela mayunan “Simposium Internasional Pernaskahan Kuna Nusantara XII” nu bade diayakeun di Bandung. Bewara ieu, tangtos tiasa nimbulkeun kaprihatinan warga Jawa Barat, utamana para inohong kudawet urang Sunda nu hayang jeung tetep micinta sareng ngamumule titinggal karuhunna.
Sababaraha waktos kapengker kantos pribados nyerat dina koran PR, oge koran basa Sunda Galura, nu netelakeun kirangna perhatosan pamarentahan satempat kana barang-barang karuhun kalebet candi-candi titinggal karajaan buhun Pajajaran. Diantawisna patilasan karajaan di Kawali, situs Cimende di Bandung, situs di Bogor, Garut, Cirebon, Subang sareng sajabina. Malahan pribados ge kantos ngintunkeun bewara sarupi kitu teh kana Internet. Seueur nu masihan komentar, pajar cenah kunaon atuh nya bet kirang perhatosan ti pamarentah. Benten sareng propinsi lain. Naha uga Sunda pajah ”Pajajaran Tinggal Ngaran” teh tos ngawitan katangar?. Sakumaha nu tos dihaleuangkeun ku Nenden Dewi Kania, juara pasanggiri tembang sunda Cianjuran.
Pribados emut ka sababaraha warsih kapengker, wartosna di Jogyakarta, aya inohong kadaton nu tos wantun ngical barang-barang antik arca kuno sareng paparabotan antik kayaning keris sareng sajabina. Atuh mani pahibut reaksi ti para inohong karaton. Seuseueurna reaksi protes supados eta barang titinggal karuhun teh diuihkeun deui ka asalna. Malahan aya usulan, palakuna ge kedah di peratunkeun.
Tahun 80-an pribados kantos nganjang ka salah sawios ibu kasepuhan di Talaga. Mantenna teh wartosna mah masih keneh sesekeler nu baheula ngageugeuh karajaan Talaga. Di bumina, diruangan payun, kasampak aya sababaraha barang antik kayaning gamelan buhun, barang-barang pusaka sapertos tumbak, keris, kujang sareng sajabina. Saurna mah, eta sadaya barang antik teh titinggal ti para sepuh eyang-eyangna nu kantos ngageugeuh karajaan Talaga. Kaleresan, miosna pribados kadinya teh maksad nyarengan mahasiswi pariwisata ti ABA Yapari Bandung, nu bade nalungtik karajaan Talaga, kanggo ngarengsekeun tugas akhirna. Atuh obrolan sinareng ibu sepuh teh mani uplek teu pikaboseneun. Teu karaos tos nyangkolong waktos dugi ka 3 jamna.
Dina pamungkas obrolan, pribados kantos tumaros ka mantenna, naha ieu paparabotan kuno titinggal karuhun buhun teh bade saterasna disimpen di ieu bumi, atanapi bade diserenkeun bae ka pamarentah supados dimumule di musium? Margi katingalna mah kirang piara, pinuh ku kebul. Turubna ge mani tos belel saroeh orowodol. Ditaros kitu teh ibu sepuh mung ukur ngalimba, socana carinakdak. Walerannana teh pondok pisan: ”Parantos diuningakeun mah, mung saur marantenna teh, hapunten taya waragadna,”. Kiwari eta barang antik teh duka aya keneh duka tos teu aya. Sangkian pribados mah ibu sepuhna ge tos tilar dunya, margi waktos harita pribados nepangan mantenna teh yuswana parantos 80 tahun langkung. Mudah-mudahan we barang-barang pusaka karajaan Talaga teh araya keneh.
Sababaraha waktos kapengker, dina patengahan sasih Juli 2008, Drs.H.I. Budhiana, MS. Kapala Dinas Kabudayaan & Pariwisata (Disbudpar) Jabar ka wartawan koran Sunda Galura, ngadadarkeun sagala rupi nu aya patalina sareng pariwisata di Jawa Barat. Pisaur mantenna: ”Pangwangunan pariwisata jeung budaya teh, teu bisa ditangtukeun ku hiji kelompok, teu bisa ditangtukeun ku pamarentah wungkul, tapi kudu dumasar kana hasil gempungan. Pamarentah mah ukur nyieun wadah, ngapasilitasi, sangkan pariwisata jeung budaya maju. Anu ngeusianana, anu ngokolakeunana mah masyarakat”. (Galura, edisi III Juli 2008).
Kasauran kitu teh leres pisan. Nanging peryogi pisan follow up nu saestu, utamina ngeunaan koordinasi sinareng motivasi nu leres-leres kedah diupayakeun ku pamarentah supados produk wisata sinareng hal-hal anu aya patula-patalina sareng kapariwisataan tiasa kabina lumintu ngawujud kapiara. Contona wae barang-barang pusaka, artifak nu kiwari masih paburencay ka teler-teler, ulah dugi ka diaricalan ka nagri deungeun. Kalebet sababaraha situs-situs karajaan Sunda buhun. Kalihna ti eta tiasa kauninga saha-sahana golongan masyarakat nu langkung tanggel waler ngokolakeunana. Upami saur basa legeg Osborne mah cenah diswastakeun (privatisasi). Pamungkas catur, taya sanes mugia we propinsi Jawa Barat tiasa nanjung manggung janten idola para wisatawan! Amin.


text:
Huma
Tatanén mangrupa salah sahiji pakasaban poko masarakat Indonésia anu geus aya sarta diwariskeun sacara turun tumurun, kaasup ogé dina budaya masarakat Sunda.[1] Mimiti, kagiatan tatanén teu bisa dilepaskeun dumasar tataan alam harita anu pinuh ku gunung jeung tutumwuhan.[1] Tina waktu ka waktu tumuwuhna kahirupan manusa anu saluyu jeung jaman dina widang tatanén ogé milu pobah boh dina widang pakakas nu di paké, boh dina pangaweruh masarak dina ngolah taneuh.[1] Padahal tatanén mangrupa salah sahiji budaya masarakat anu mawa mangpaat loba pikeun kahirupan masarakatna.[1] Ngahuma (tatanén) nya éta hiji sistem/pola tatanén anu ngarobah leuweung jadi leuweung garapan, pikeun tujuan ngahasilkeun pangan anu utamana paré.[2] Prosés éta lumangsung sacara tuluy-tumuluy.[2] Dina sajarahna sistem/pola tatanén, ngahuma mangrupa hiji tahapan dina evolusi budaya manusa ti budaya moro sato ka budaya tatanén.[2] Ngahuma dipikawanoh saprak manusa nyurtian prosés alamiah tumuwuhna pepelakan.[2] Masarakat Jawa Barat, hususna masarakat Sunda minangka masarakat pedalaman, geus mikawanoh sistem ngahuma saprak sawatara abad ka tukang, sahenteuna saprak jaman Neolitikum.[2] Ku alatan éta, masarakat Sunda di Jawa Barat mimitina nya éta masarakat tatanén.[2] Saluyu jeung kamajuan jaman, dina hiji sisi pangaweruh manusa ngeunaan tatanén di wewengkon Jawa Barat, kajaba di Baduy, sistem ngahuma lila kalilaan leungit.[2] Sistem ngahuma robah jadi sistem tatanén sérang sarta/atau tumpang sari.[2] Bukti anu nunjukeun yén masarakat Sunda geus mikawanoh sistem ngahuma nya éta dina naskah sunda anu nyaritakeun pakasaban sarta istilah anu dipaké dina tatanén, contona dina naskah Carita Parahyangan jeung wawacan Sulanjana.[1] Naskah Carita Parahyangan nyebutkeun lahirna lima urang titisan Panca Kusika, nya éta Sang Mangukuhan, Sang Karungkalah, Sang Katungmaralah, Sang Sandanggreba, sarta Sang Wretikandajun. “... Sang Mangukuhan njieun maneh panghuma, Sang Karungkalah njieun maneh panggerek, Sangkatungmaralah njieun maneh panjadap, Sang Sandanggreba njieun maneh padagang”.[1]
Hartina:“... Sang Mangukuhan jadi tukang ngahuma , Sang Karungkalah jadi tukang moro , Sang Katungmaralah jadi tukang sadap (nu nyieun gula beureum ti nira enau), Sang Sandanggreba jadi tukang dagang”.[1] Ieu némbongkeun yén ngahuma, moro, jeung nyadap nya éta jenis-jenis pakasaban sarta jadi kabiasaan masarakat Sunda dina jaman baheula[1]
Masalah Ngahuma[édit | sunting sumber]
Lamun jumlah masarakatna saeutik, loba lahan nu can dimangpaatkeun,jadi tradisi ngahuma salaku pakasaban urang Sunda nu loba dilakonan.[3] Unggal geus panén di huma patani nyieun lahan anyar atawa ngagarap taneuh huma nu séjén nu geus balik deui ka asal, tapi kaayaan geus robah.[3] Jumlah masarakat beuki loba, pamukiman beuki parinuh loba lahan anu dibuka pikeun nyumponan kabutuhan piimaheun.[3] Ieu nu jadi masalah pikeun patani huma, kusabab lahana nu beuki saeutik.[3] Sajaba ti éta kaayaan ayeuna mah loba karuksakan leuweung nu diakibatkeun tina lahan nu anyar.[3] Ngabukbak leuweung, muka taneuh garapan nu jadi ancaman lingkungan, sabab haseup nu ngebul jadi polusi pikeun masarakat nepi ka nagara tatangga. [3]
Prak-prakan Ngahuma[édit | sunting sumber]
Sacara umum, kagiatan ngahuma bisa dikelompokeun jadi 5 tahap, anu dina saban tahapannya sok dibiruyungan jeung upacara selamatan ambéh usaha tatanén teu nyanghareupan bangbalu atawa keuna ku hama.[3] Kahiji, ngabuka leuweung anu baris dipaké minangka ladang ku cara ngabersihkeun jukut atawa tatangkalan nu aya. Dina masarakat Sunda pakasaban ieu disebut kalayan istilah nyacar.[3] Pakasaban ieu biasana dipigawé ku lalaki kalayan ngagunakeun pakakas antara séjén bedog sarta parang.[3] Kadua,motongan tangkal badag kalayan ngagunakeun kapak, patik, atau baliung (sajenis kapak badag).[3] Saterusna, dipigawé pembakaran sésa régang kai sarta taneuh leuweung anu geus dituar pikeun ngagancangan prosés burukna sakaligus ngarahkeun zat nutrisi taneuh (mangrupa lebu leuweung anu geus dibeuleum) dina pepelakan nu ngahasilkeun pangan anu geus dipilih, ku kituna sampurnana prosés ngabakar jadi penting pikeun nangtukeun hasil panén.[3] Sanggeus dibeuleum, biasana taneuh henteu langsung disambut, tapi diingkeun sababaraha jam nepi ka taneuh jadi tiis.[3] Katilu, melak binih mangrupa pepelakan biji-bijian sarta padi-padian.[3] Di tatar Sunda, pakasaban ieu dipikawanoh kalayan istilah ngaseuk, ku cara ngabolongan taneuh pikeun melak binih ku aseuk (pakakas mangrupa iteuk kai kalayan panjang kira-kira 1.5méter sarta tungtung anu dijieun rada runcing).[3] Kagiatan ieu dipigawé ku lalaki sarta wanoja, pepelakan anu dipelak sajaba jenis biji-bijian sarta padi-padian, dipelak ogé kacang-kacangan sarta jagong.[3] Kaopat, pakasaban ngoyos atawa lahan tina jukut-jukut anu tumuwuh di kira-kira pepelakan sabot nungguan mangsa panén salila 3-4 bulan saterusna. [3] Dina awalna, pahuma ngan ngagunakeun leungeun waé sabot menyiangi jukut, tapi sanggeus aya perkembangan pakakas mangrupa pacul sarta kored (pacul leutik), mangka pahuma ngagunakeun pakakas dina ngaseuk sarta ngoyos.[3] Kalima, mangsa panén.[3] Pakasaban panén biasana dipigawé ku para wanoja sacara gotong royong, sedengkeun lalaki ngabogaan tugas ngunjalan hasil panén ka imah séwang-séwangan.[3] Taneuh huma dina masarakat tradisional Sunda biasana dikokolakeun salila hiji nepi ka tilu warsih.[3] Sanggeus éta ladang diingkeun jadi leuweung deui.[3] Dina prosés ieu, aya sawatara istilah, nya éta reuma jeung leuweung.[3] Reuma nya éta taneuh huma anu diingkeun sawatara lila sarta geus diwuwuhan jiga leuweung, sedengkeun huma anu geus jadi deui leuweung anu pinuh kalayan prosés melak tatangkalan disebut leuweung.[3]


text:
Tarumanagara
Tarumanagara atawa Taruma mangrupakeun salah sahiji karajaan munggaran di Nusantara, diadegkeun ku Rajadirajaguru Jayasingawarman dina taun 358 M di wewengkon Bekasi ayeuna. Raja nu kadua satutasna Jayasingawarman pupus nyeta Dharmayawarman (382 - 395 M) nu salajengna diteraskeun ku Purnawarman (395 - 434 M). Dina taun 397 Purnawarman ngalihkeun puseur pamarentahan ka Sundapura nu leuwih deukeut ka basisir.
Daptar eusi
Sajarah[édit | sunting sumber]
Tarumanagara diadegkeun ku Rajadirajaguru Jayasingawarman dina taun 358, nu lajeng diganti ku putrana, Dharmayawarman (382-395). Jayasingawarman dikuburkeun di sisi walungan Gomati, sedeng putrana di sisi Candrabaga.
Purnawarman mangrupa raja Tarumanagara nu katilu (395-434 M). Anjeunna ngawangun puseur karajaan anyar dina taun 397 deukeut ka basisir, dingaranan Sundapura--munggaran dipakéna ngaran "Sunda". Dina taun 417, anjeunna maréntahkeun ngali walungan Gomati jeung Candrabaga nu panjangna 6112 tumbak (kurang leuwih 11 km). Sanggeus réngsé, anjeunna ngayakeun salametan ku ngabagikeun saréwu sapi ka para brahmana.
Prasasti Pasir Muara nu nyaritakeun dipulangkeunana pamaréntahan ka Raja Sunda téh dijieun taun 536 M. Dina taun éta nu jadi pamingpin Tarumanagara nyaéta Suryawarman (535 - 561), Raja Tarumanagara ka-7. Pustaka Jawadwipa, parwa I, sarga 1 (kaca 80-81) méré katrangan yén dina mangsa Candrawarman (515-535 M), ramana Suryawarman, loba pangawasa nu narima deui kakawasaan pamaréntahan di wewengkonna séwang-séwangan ku satiana ka Tarumanagara. Ditilik tina jihat ieu, Suryawarman milampah nu sarupa jeung kawijakan pulitik ramana.
Rakeyan Juru Pangambat nu kasebut dina prasasti Pasir Muara sigana mah mangrupa saurang pupuhu di Tarumanagara nu ngawakilan raja di wewengkon éta. Nu can puguh mah nu jadi sabab ayana éta prasasti di dinya? Naha wewengkon éta téh puseur Karajaan Sunda, atawa ukur tempat petingan nu kaasup wewengkon Sunda?
Boh sumber-sumber prasasti ogé sumber-sumber Cirebon ngajéntrékeun yén Purnawarman geus hasil meruhkeun musuh-musuhna. Prasasti Munjul di Pandéglang nunjukkeun yén kakawasaanana ngawengku ogé basisir Selat Sunda. Pustaka Nusantara, parwa II sarga 3 (kaca 159-162) nyebutkeun yén Purnawarman ngabawah 48 raja nu ngawasa daérah ti Salakanagara atawa Rajatapura (di daérah Teluk Lada Pandéglang) nepi ka Purwalingga (ayeuna Purbolinggo) di Jawa Tengah. Sacara tradisional, Cipamali (Kali Brebes, Kali Pemali) dianggap mangrupa wates kakawasaan raja-raja nu ngawasa wewengkon Jawa Kulon mangsa ka tukang.
Ayana prasasti Purnawarman di Pasir Muara, nu nyaritakeun Raja Sunda taun 536, mangrupakeun totondén yén puseur Sundapura geus robah status jadi karajaan daérah. Hal ieu ngandung harti yén puseur pamaréntahan Tarumanagara geus ngised ka wewengkon séjén. Conto nu sarupa bisa katitén ogé nalika Rajatapura atawa Salakanagara (kota Pérak), nu disebut Argyre ku Ptolemeus taun 150. Kota ieu, nepi ka taun 362, jadi puseur pamaréntahan raja-raja Déwawarman (ti Déwawarman I nepi ka VIII).
Nalika puseur pamaréntahan pindah ti Rajatapura ka Tarumanagara, Salakanagara robah statusna jadi karajaan daérah. Jayasingawarman nu ngadegkeun Tarumanagara téh minantu Déwawarman VIII, Maharesi ti Salankayana di India nu ngungsi ka Nusantara alatan daérahna dirurug Maharaja Samudragupta ti Karajaan Magada.
Suryawarman teu ukur neruskeun kawijakan pulitik ramana nu leuwih loba méré kapercayaan ka raja daérah pikeun ngokolakeun pamaréntahanana, tapi ogé mindahkeun perhatianana ka wewengkon wétan. Taun 526 misalna, Manikmaya, minantu Suryawarman, ngadegkeun karajaan anyar di Kendan, wewengkon Nagrég kiwari (antara Bandung jeung Limbangan, Garut). Putra Manikmaya matuh jeung akina di puseur Tarumangara, nu lajeng jadi Panglima Angkatan Perang Tarumanagara. Wewengkon wétan beuki maju deui nalika bao Manikmaya ngadegkeun Galuh taun 612.
Salila ngadeg, Tarumanagara ngalaman dipingpin ku dua welas raja. Taun 669, kusabab teu boga anak lalaki, Linggawarman diganti ku minantuna, Tarusbawa. Linggawarman kagungan dua putri, cikalna Manasih jadi istri Tarusbawa ti Sunda, sedengkeun nu bungsu Sobakancana jadi istri Dapuntahyang Sri Jayanasa nu ngadegkeun Karajaan Sriwijaya. Sacara otomatis, tahta kakawasaan Tarumanagara ragrag ka minantu ti istrina nu cikal, nyaéta Tarusbawa.
Kakawasaan Tarumanagara wekasan ku pindahna tahta karajaan ka Tarusbawa, sabab Tarusbawa pribadi milih mulang ka karajaanana sorangan, nyaéta Sunda nu saméméhna aya dina kakawaasan Tarumanagara. Pindahna kakawasaan Tarumanagara ka Sunda ieu, ngan Galuh nu teu sapuk, sarta mutuskeun misah ti Sunda nu kawarisan Tarumanagara.
Raja-raja Tarumanagara[édit | sunting sumber]
- Jayasingawarman 358-382
- Dharmayawarman 382-395
- Purnawarman 395-434
- Wisnuwarman 434-455
- Indrawarman 455-515
- Candrawarman 515-535
- Suryawarman 535-561
- Kertawarman 561-628
- Sudhawarman 628-639
- Hariwangsawarman 639-640
- Nagajayawarman 640-666
- Linggawarman 666-669
Prasasti nu patali jeung Tarumanagara[édit | sunting sumber]
Sahanteuna aya tujuh prasasti (nu geus kapanggih jeung katalungtik) nu dianggap patali jeung ayana karajaan Tarumanagara, di antarana:
- Prasasti Tugu, kapanggih di kampung Tugu, deukeut Cilincing, Jakarta Wétan.
- Prasasti Ciaruteun, kapanggih di sisi walungan Ciaruteun, Kampung Muara, Kabupatén Bogor
- Prasasti Cibadak (Sanghyang Tapak), kapanggih di Cibadak, Sukabumi.
- Prasasti Kawali (aya sababaraha prasasti), di situs Astana Gedé, Kawali, Ciamis.
- Prasasti Batutulis, kapanggih di wewengkon Batutulis, Bogor.
- Prasasti Kabantenan (aya sababaraha prasasti, Bekasi).
Rujukan[édit | sunting sumber]
- Ayatrohaédi, 2005, Sundakala: cuplikan sejarah Sunda berdasarkan naskah-naskah "Panitia Wangsakerta" Cirebon. Jakarta: Pustaka Jaya. ISBN 979-419-330-5
- Saléh Danasasmita, 2003, Nyukcruk sajarah Pakuan Pajajaran jeung Prabu Siliwangi. Bandung: Kiblat Buku Utama.
- Yoséph Iskandar, 1997, Sejarah Jawa Barat: yuganing rajakawasa. Bandung: Geger Sunten.
- http://pasundan.homestead.com/files/Sejarah/b13.htm, salinan online buku Saléh Danasasmita (1983), Sejarah Bogor (Bagian I), wedalan PEMDA DT II Bogor.
Tempo ogé[édit | sunting sumber]


text:
Badminton
Badminton nya éta cabang olahraga kaulinan nu dimaénkeun maké rékét jeung kok nu ditepak sarta éta kok kudu ngaliwatan nét nu geus aya di tengah lapang. [1]
Sajarah Badminton[édit | sunting sumber]
Badminton asalna mah tina kaulinan Tionghoa nya éta Jianzi nu maké kok tanpa rékét.[2] Sanggeus kitu di Inggris nalika jaman pertengahan aya kaulinan nu disebut Battledores jeung Shuttlecocks.[2] Biasana mah barudak ngagunakeun tongkat (Battledores) sarta nyieun stratégi sangkan kok henteu antel kanu taneuh.[2] Hal ieu jadi kalangenan anyar dina taun 1854 nalika majalah Punch nyieun kartun nu témana Battledores.[2]
Masarakat Inggris mawa ieu kaulinan ka Jepang, China, jeung Siam (kiwari Thailand) nalika manéhna masih ngajajah Asia. [2] Olahraga badminton diciptakeun ku petugas Tentara Britania di Pune, India dina abad ka-19.[2] Manéhna nambahkeun nét dina éta olahraga.[2] Lantaran kota Pune kasohor minangka Poona, éta kaulinan téh dibéré ngaran Poona mangsa harita.[2] Sanggeus kitu, para tentara mawa deui éta kaulinan ka Inggris dina taun 1850-an, sarta dingaranan badminton lantaran éta olahraga dipintonkeun di Gedung Badminton (Badminton House) di Gloucestershire Inggris.[2] Kiwari Gloucestershire jadi puseurna International Badminton Federation (IBF).[3]
International Badminton Federation (IBF)[édit | sunting sumber]
International Badminton Federation (IBF) lahir taun 1934 nu diluuhan ku 9 nagara anggota nya éta Canada, Denmark, Inggris, Prancis, Irlandia, Belanda, New Zealand, Scotlandia jeung Wales.[3] Turnamén munggaran IBF nu kasohor nya éta Thomas Cup (World men's team championships) taun 1948.[3] Tisaprak harita turnamén mekar pikeun tim putri kayaning Uber Cup, Sudirman Cup, World Junior jeung World Grand Prix Finals.[3] Kiwari loba turnamén badminton nu diayakeun di masing-masing nagara saperti: Indonesia Open, Malaysia Open, Singapore Open, All England, Japan Open, Swiss Open, Korea Open, Denmark Open, China Open jeung réa-réa deui.[3]


text:
Diajar
Diajar nyaéta hiji prosés usaha anu dipigawé hiji jalma pikeun nampa hiji parobahan tingkah laku anu anyar sacara sakabéh, minangka hasil pangalamanana sorangan dina interaksi kalayan lingkunganana.[1] Définisi diajar sacara psikologis diartikeun yén diajar mangrupa hiji prosés parobahan nyaéta parobahan tingkah laku minangka hasil ti interaksi kalayan lingkunganana dina minuhan kabutuhanana.[1] Parobahan-parobahan kasebut baris nyata dina sakumna aspék tingkah laku.
Daptar eusi
Jenis-jenis Diajar[édit | sunting sumber]
- Diajar Abstrak
Diajar kalayan ngagunakeun cara-cara mikir abstrak atawa pemecahan-pemecahan abstrak [1] Conto: diajar Matématika, Kimia, sarta élmu pasti séjén.[1]
- Diajar Kaparigelan
Diajar ku cara nampa pangabisa atawa kaparigelan kaluar tina sagala rupa masalah sacara rasional sarta logis.[1]
- Diajar sosial
Diajar ku cara pangawasaan kaparigelan/pamahaman dina masalah sosial.[1]
- Diajar Rasional
Diajar ku cara pangawasaan pangabisa ngagunakeun prinsip sarta konsép.[1]
- Diajar Kabiasaan
Diajar ku cara nampa pangwangunan sikep-sikep nu anyar
- Diajar Aprésiasi
Diajar ku cara nampa atawa ngamekarkeun aprésiasi nu tangtu ka objék-objék nu tangtu.[1]
- Diajar Kanyaho atawa Studi
Diajar ku cara nampa atawa nambahan sajumlah pamahaman, pengertian, atawa informasi ngeunaan panngaweruh-pangaweruh nu tangtu. Conto: Diajar ngeunaan kamekaran badak.[1]
Faktor anu Mangaruhan Kasuksésan diajar[édit | sunting sumber]
- Lingkunagn diajar[2]
- Cara diajar